Το σύμπαν, σύμφωνα με όσα γνωρίζουμε σήμερα, προήλθε από ένα μεγαλειώδη μετασχηματισμό ενέργειας σε μάζα πριν 14 περίπου δισεκατομμύρια χρόνια. Από τότε ο κόσμος μας διαρκώς αλλάζει. Ο ανεμόμυλος γυρίζει από τον αέρα που φυσά, το φυτό μεγαλώνει παίρνοντας τροφή από το έδαφος, το ανάγλυφο της Γης μεταβάλλεται με τους σεισμούς και τις εκρήξεις των ηφαιστείων...\nΓια κάθε αλλαγή είναι απαραίτητη ενέργεια. Για να αναπνέεις, να μιλάς, να κινείσαι, χρειάζεσαι ενέργεια. Τα αυτοκίνητα, τα τρένα, όλες οι μηχανές, χρειάζονται ενέργεια, για να λειτουργήσουν. Η ενέργεια δεν εμφανίζεται από το τίποτα ούτε εξαφανίζεται, αλλάζει όμως διαρκώς «μορφή» και μετακινείται συνεχώς.\nΗ ενέργεια αποθηκεύεται με κάποια μορφή,\nμετατρέπεται από τη μία μορφή στην άλλη\nκαι μετακινείται συνεχώς.\nΕμείς οι άνθρωποι προσπαθούμε να διαχειριστούμε τον ενεργειακό πλούτο της Γης. Η συνολική ενέργεια διατηρείται. Δε χάνουμε ενέργεια, αλλά δεν μπορούμε και να δημιουργήσουμε ενέργεια.\nΜπορούμε όμως με διάφορες μηχανές να μετατρέψουμε την ενέργεια που είναι αποθηκευμένη στη Γη, στη μορφή που μας είναι κάθε φορά χρήσιμη και να ωφεληθούμε από τη μετατροπή αυτή.\nΕκμεταλλευόμαστε την ενέργεια του ανέμου και την ενέργεια του νερού που ρέει ορμητικά.\nΧρησιμοποιούμε την ενέργεια που είναι αποθηκευμένη στα καύσιμα, στο ξύλο, στο φυσικό αέριο, στο πετρέλαιο, αλλά και την ενέργεια που ακτινοβολεί ο Ήλιος στη Γη.\nΣτην ενέργεια δίνουμε διάφορα ονόματα, ανάλογα με την προέλευσή της και τον τρόπο που τη χρησιμοποιούμε. Τα διάφορα «πρόσωπα» της ενέργειας τα ονομάζουμε «μορφές ενέργειας». Δύο βασικές μορφές ενέργειας είναι η κινητική και η δυναμική.\nΚινητική ονομάζουμε την ενέργεια που έχουν τα σώματα λόγω της κίνησής τους. Κινητική είναι, λοιπόν, η ενέργεια του αυτοκινήτου, της πέτρας που πέφτει αλλά και του ανέμου.\nΔυναμική είναι η ενέργεια που έχουν τα σώματα, λόγω της κατάστασής τους ή της θέσης τους. Δυναμική είναι η ενέργεια του βέλους σε τεντωμένο τόξο, του συμπιεσμένου ελατηρίου αλλά και του νερού της λίμνης ή της πέτρας που βρίσκεται σε μεγάλο υψόμετρο.\nΚινητική και δυναμική ενέργεια έχουν τα μεγάλα σώματα, τα στερεά, τα υγρά και τα αέρια αλλά και τα μικρά σωματίδια του μικρόκοσμου, τα ηλεκτρόνια και τα κουάρκ, τα πρωτόνια, τα νετρόνια, οι πυρήνες, τα άτομα και τα μόρια, επειδή και κινούνται και δυνάμεις ασκούνται σε αυτά.\nΗ ενέργεια είναι πολύτιμη και απαραίτητη για κάθε αλλαγή στη φύση, για κάθε δραστηριότητά μας. Εμείς οι άνθρωποι προσπαθούμε να διαχειριστούμε τον ενεργειακό πλούτο της Γης μετατρέποντας την ενέργεια στη μορφή που μας είναι κάθε φορά χρήσιμη. Χρησιμοποιούμε την ενέργεια που είναι αποθηκευμένη στη φύση ή που αποθηκεύουμε εμείς, σε διάφορες μορφές. Αυτές τις «αποθήκες» τις ονομάζουμε συχνά και πηγές ενέργειας.\nΟι ζωντανοί οργανισμοί παίρνουν την απαραίτητη ενέργεια από τα τρόφιμα. Δεν είναι όμως αποθηκευμένη η ίδια ενέργεια σε όλα τα τρόφιμα. Στη ζάχαρη, για παράδειγμα, είναι αποθηκευμένη πολύ περισσότερη ενέργεια απ' ότι στην ίδια ποσότητα ψωμιού.\nΤα κοιτάσματα πετρελαίου δημιουργήθηκαν από διάφορους ζωικούς και φυτικούς μικροοργανισμούς, που θάφτηκαν στο υπέδαφος πριν από πολλά εκατομμύρια χρόνια.\nΗ ενέργεια που είναι αποθηκευμένη στο γαιάνθρακα ήταν από τις πρώτες πηγές που αξιοποιήθηκαν από τον άνθρωπο.\nΣυνήθως, όπου υπάρχει πετρέλαιο, υπάρχει και φυσικό αέριο. Το φυσικό αέριο αποτελείται κυρίως από μεθάνιο.\nΗ ανεξάντλητη ενέργεια του ανέμου ήταν από τις πρώτες πηγές ενέργειας, που χρησιμοποίησε ο άνθρωπος εδώ και χιλιάδες χρόνια.\nΗ ραγδαία εξέλιξη της τεχνολογίας επέτρεψε την αξιοποίηση της ενέργειας, που είναι αποθηκευμένη στους πυρήνες των ατόμων από τα οποία αποτελείται η ύλη. Η χρήση όμως της πυρηνικής ενέργειας εγκυμονεί μεγάλους κινδύνους.\nΣε μεγάλο βάθος, στο εσωτερικό της Γης, επικρατούν υψηλές θερμοκρασίες και η θερμική ενέργεια είναι μεγάλη. Αξιοποιούμε αυτήν την ενέργεια μετατρέποντάς την σε ηλεκτρική ενέργεια. Την αξιοποιούμε επίσης για τη θέρμανση νερού και για οικιακή χρήση.\nΣτην ενέργεια δίνουμε διάφορα ονόματα ανάλογα με την προέλευσή της και τον τρόπο με τον οποίο τη χρησιμοποιούμε. Τα διάφορα «πρόσωπα» της ενέργειας τα ονομάζουμε μορφές ενέργειας. Στο μακρόκοσμο διακρίνουμε διάφορες μορφές, την κινητική, τη δυναμική, την ηλεκτρική, τη χημική, τη φωτεινή, τη θερμική, την πυρηνική ενέργεια.\nΣτο μικρόκοσμο συναντάμε μόνο τις δύο βασικές μορφές ενέργειας, τη δυναμική, που οφείλεται στις δυνάμεις μεταξύ των σωματιδίων και την κινητική, που οφείλεται στις συνεχείς κινήσεις των σωματιδίων. Με τις δύο αυτές βασικές μορφές μπορούμε στο μικρόκοσμο να περιγράψουμε όλες τις διαφορετικές μορφές που διακρίνουμε στο μακρόκοσμο. Η χημική ενέργεια των τροφών και των καυσίμων, για παράδειγμα, δεν είναι παρά η δυναμική ενέργεια των μορίων από τα οποία αυτά αποτελούνται. Η θερμική ενέργεια δεν είναι παρά η κινητική των μορίων που οφείλεται στις συνεχείς και άτακτες κινήσεις τους. Πυρηνική ενέργεια ονομάζουμε τη δυναμική ενέργεια των πυρήνων που οφείλεται στις δυνάμεις μεταξύ των σωματιδίων...\nΣχεδόν όλη η ενέργεια προέρχεται από τον Ήλιο\nΟ Ήλιος ακτινοβολεί αδιάκοπα ενέργεια στο σύμπαν. Η ενέργεια του Ήλιου είναι πυρηνική, ενέργεια δηλαδή που προέρχεται από τη συνένωση, τη σύντηξη, πυρήνων υδρογόνου και τη δημιουργία πυρήνων του χημικού στοιχείου ηλίου. Από την ενέργεια που ακτινοβολεί ο Ήλιος ένα πολύ μικρό μέρος φτάνει στη Γη. Κι όμως αυτό είναι αρκετό, για να συντηρεί τη ζωή στον πλανήτη μας. Με τον ένα ή τον άλλο τρόπο, όλες οι πηγές ενέργειας που χρησιμοποιούμε, έχουν δημιουργηθεί από την ενέργεια του Ήλιου.\nΟι άνεμοι δημιουργούνται, καθώς οι διάφορες περιοχές της Γης θερμαίνονται σε διαφορετικό βαθμό από τον Ήλιο.\nΤο πετρέλαιο και το φυσικό αέριο\nΑπό διάφορους ζωικούς και φυτικούς μικροοργανισμούς, που θάφτηκαν στο υπέδαφος, δημιουργήθηκαν κατά τη διάρκεια\nεκατομμυρίων ετών τα κοιτάσματα πετρελαίου και φυσικού αερίου. Η χημική ενέργεια του πετρελαίου και του φυσικού αερίου προέρχεται, λοιπόν, από την ενέργεια που οι μικροοργανισμοί αυτοί είχαν αποθηκεύσει από τον Ήλιο.\nΟι ορυκτοί άνθρακες\nΟι ορυκτοί άνθρακες βρίσκονται στο υπέδαφος. Σχηματίστηκαν εκεί κατά τη διάρκεια πολλών εκατομμυρίων χρόνων, από φυτικές ουσίες που θάφτηκαν μετά από φυσικές καταστροφές. Η χημική ενέργεια στους γαιάνθρακες προέρχεται, λοιπόν, από την ενέργεια που τα φυτά είχαν αποθηκεύσει,\nΟι βροχές δημιουργούνται, καθώς το νερό στις λίμνες και στη θάλασσα θερμαίνεται από την ακτινοβολία του Ήλιου, εξατμίζεται και συμπυκνώνεται πάλι στα ψηλότερα στρώματα της ατμόσφαιρας, που είναι ψυχρότερα. Ένα μέρος, λοιπόν, της θερμότητας που ακτινοβολεί ο Ήλιος, μετατρέπεται σε κινητική ενέργεια του αέρα και σε δυναμική ενέργεια του νερού, το οποίο με τις βροχές «μεταφέρεται» στις λίμνες και στα ποτάμια που βρίσκονται πιο ψηλά από την επιφάνεια της θάλασσας.\nΤα φυτά και τα ζώα\nΤα φυτά αναπτύσσονται χάρη στην ενέργεια που ακτινοβολεί ο Ήλιος. Τα ζώα τρέφονται με φυτά ή με άλλα ζώα που τρέφονται με φυτά. Η ενέργεια, που είναι απαραίτητη για την ανάπτυξη των φυτών και των ζώων, προέρχεται άμεσα ή έμμεσα από τον Ήλιο.\nΠυρηνική ενέργεια και γεωθερμία\nΜε εξαίρεση την πυρηνική ενέργεια και τη γεωθερμία, όλη η ενέργεια που χρησιμοποιούμε προέρχεται άμεσα ή έμμεσα από την ακτινοβολία του Ήλιου. Με διαφορετικά «πρόσωπα», με διαφορετικές μορφές, ένα μέρος της ενέργειας που ακτινοβολεί ο Ήλιος, αποθηκεύεται στη Γη σε διάφορες «αποθήκες» ενέργειας, που εμείς τις ονομάζουμε «πηγές ενέργειας».\nΤα κοιτάσματα πετρελαίου δημιουργήθηκαν σε παλαιότερες γεωλογικές περιόδους, καθώς αμέτρητοι μικροοργανισμοί, που αποτελούν το φυτοπλαγκτόν, πεθαίνοντας έπεφταν στον πυθμένα της θάλασσας όπου ζούσαν. Εκεί καταπλακώθηκαν από άμμο για εκατομμύρια χρόνια. Από πολλές περιοχές απομακρύνθηκε η θάλασσα και με τις προσχώσεις που έγιναν, η αρχική οργανική ύλη βρέθηκε σε μεγάλα βάθη. Λόγω της υψηλής πίεσης και θερμοκρασίας που επικρατούσε εκεί, τα μόρια των μικροοργανισμών διασπάστηκαν και δημιουργήθηκαν νέα, πιο πολύπλοκα μόρια, τα μόρια των χημικών ενώσεων που αποτελούν το πετρέλαιο. Τα μόρια των χημικών ενώσεων που αποτελούν το πετρέλαιο αποτελούνται από άτομα άνθρακα και υδρογόνου, γι' αυτό οι χημικές αυτές ενώσεις ονομάζονται υδρογονάνθρακες.\nΆντληση του πετρελαίου\nΜεταφορά του πετρελαίου\nΤο πετρέλαιο είναι πολύτιμο. Τόσο πολύτιμο, που μεταφέρεται από τους τόπους εξόρυξης και επεξεργασίας σε κάθε άκρη του πλανήτη. Ειδικοί πετρελαιαγωγοί, πλοία και φορτηγά χρησιμοποιούνται γι' αυτόν το σκοπό. Τα τελευταία χρόνια λαμβάνονται ιδιαίτερα αυστηρά μέτρα για την προστασία από ατυχήματα, καθώς η ρύπανση από διαρροή πετρελαίου είναι ιδιαίτερα καταστροφική για το περιβάλλον.\nΗ βιομηχανική παραγωγή κάθε χώρας αλλά και η καθημερινή μας ζωή εξαρτώνται σε σημαντικό βαθμό από το πετρέλαιο. Η τιμή του πετρελαίου επηρεάζει άμεσα το κόστος πολλών προϊόντων. Όταν η τιμή του πετρελαίου αυξάνεται, τότε το κόστος όλων των προϊόντων που παράγονται από το πετρέλαιο ανεβαίνει, με αρνητικές συνέπειες για την οικονομία. Λύση στο πρόβλημα δίνει η αύξηση στις ποσότητες πετρελαίου που αντλούνται, οπότε οι τιμές πέφτουν.\nΌταν η τιμή του πετρελαίου πέφτει σημαντικά, παρατηρείται σπατάλη στη χρήση του πετρελαίου με αρνητικές πάλι συνέπειες στην οικονομία. Η σταθερότητα της τιμής του πετρελαίου είναι σημαντική για την οικονομία. Δεν έχουν άδικο, λοιπόν, όσοι αποκαλούν το πετρέλαιο «μαύρο χρυσό». Το πετρέλαιο έχει αναμφίβολα μεγάλη αξία, όπως και ο χρυσός, δε διαθέτει ωστόσο ούτε λίγη από τη λάμψη του!\nΗ επεξεργασία του αργού πετρελαίου δε γίνεται στους τόπους άντλησης. Μέσα από πετρελαιαγωγούς και με μεγάλα δεξαμενόπλοια το αργό πετρέλαιο μεταφέρεται στα διυλιστήρια, όπου γίνεται η διύλισή του. Αρχικά, απομακρύνονται από το αργό πετρέλαιο οι ενώσεις του θείου. Η διαδικασία αυτή ονομάζεται αποθείωση. Στη συνέχεια, το πετρέλαιο διοχετεύεται στην αποστακτική στήλη, όπου γίνεται η κλασματική απόσταξη. Τα μόρια των χημικών ενώσεων του πετρελαίου διαχωρίζονται. Με τη διαδικασία αυτή παράγονται τα κλάσματα του πετρελαίου.\nΠόσα οκτάνια είπατε, παρακαλώ;\nΈνα από τα κλάσματα του πετρελαίου, που χρησιμοποιούμε καθημερινά ως καύσιμο στα αυτοκίνητά μας, είναι η βενζίνη. Η βενζίνη, που παράγεται από την απόσταξη του πετρελαίου, πρέπει να δεχτεί επιπλέον επεξεργασία, πριν χρησιμοποιηθεί ως καύσιμο. Από την επεξεργασία αυτή καθορίζεται και η «ποιότητα» του καύσιμου. Χαρακτηριστική για την ποιότητα της βενζίνης είναι η περιεκτικότητα σε οκτάνια. Όταν η βενζίνη έχει μεγάλη περιεκτικότητα οκτανίων, ο κινητήρας έχει καλύτερη απόδοση.\nΚλάσματα πετρελαίου; Τι είναι πάλι αυτό;\nΌλοι γνωρίζουμε τα κλάσματα στα μαθηματικά! Τι είναι όμως τα κλάσματα του πετρελαίου; Είναι προϊόντα του πετρελαίου με διαφορετικό σημείο βρασμού. Στην κλασματική απόσταξη το πετρέλαιο θερμαίνεται στους 400 οC περίπου. Τα προϊόντα με διαφορετικό σημείο βρασμού, τα κλάσματα του πετρελαίου, συγκεντρώνονται σε διαφορετικά επίπεδα στην αποστακτική στήλη. Το βουτάνιο, η βενζίνη, η κηροζίνη, το πετρέλαιο θέρμανσης και κίνησης, το μαζούτ, τα ορυκτέλαια, η παραφίνη και η άσφαλτος είναι κλάσματα του πετρελαίου.\nΈνα βαρέλι... με ιστορία\nΤο πετρέλαιο είναι πολύτιμο. Τόσο πολύτιμο, που η άνοδος και η πτώση της τιμής του επηρεάζει την οικονομία κάθε χώρας. Πολλές φορές το πετρέλαιο χρησιμοποιείται ως «νόμισμα» συναλλαγής. Η τιμή του αργού πετρελαίου αναφέρεται σε ένα «βαρέλι».\nΤο γεγονός αυτό έχει την εξήγησή του:\nΗ χρήση του πετρελαίου ξεκίνησε στα μέσα του 19ου αιώνα. Για τη μεταφορά και αποθήκευση του πολύτιμου υγρού χρησιμοποιήθηκαν ξύλινα βαρέλια, τα ίδια που χρησιμοποιούνταν για τη μεταφορά κρασιού, μπύρας και ψαριών. Με την πάροδο του χρόνου, οι ποσότητες που διακινούνταν μεγάλωναν διαρκώς. Για να είναι εύκολος ο υπολογισμός της ποσότητας του πετρελαίου που μεταφερόταν, ήταν απαραίτητο να συμφωνηθεί ένας τύπος βαρελιού που να χωρά συγκεκριμένη ποσότητα. Η τυποποίηση έγινε σταδιακά. Το 1870 περίπου είχε πια καθιερωθεί η χρήση ενός βαρελιού που χωρούσε 159 λίτρα. Ακόμη και σήμερα, που τα βαρέλια χρησιμοποιούνται σπάνια, η τιμή του πετρελαίου αναφέρεται για ιστορικούς λόγους στο βαρέλι αυτό.\nΤο πετρέλαιο είναι πολύτιμο αγαθό. Η ύπαρξη κοιτασμάτων πετρελαίου σε μια χώρα είναι ιδιαίτερα σημαντική για την οικονομία της. Για το συντονισμό της πολιτικής τους σχετικά με τις εξαγωγές πετρελαίου, για την εξασφάλιση της ομαλής τροφοδότησης της αγοράς με\nπετρέλαιο αλλά και για τον έλεγχο της τιμής του πετρελαίου πολλές χώρες, που εξάγουν πετρέλαιο, ίδρυσαν το 1960 τον Οργανισμό Πετρελαιοπαραγωγών Κρατών (ΟΠΕΚ). Μέλη του ΟΠΕΚ είναι σήμερα η Αλγερία, η Ινδονησία, το Ιράν, το Ιράκ, το Κουβέιτ, η Λιβύη, η Νιγηρία, το Κατάρ, η Σαουδική Αραβία, τα Ηνωμένα Αραβικά Εμιράτα και η Βενεζουέλα. Το 80% των παγκόσμιων αποθεμάτων του πετρελαίου βρίσκεται σε χώρες που συμμετέχουν στον ΟΠΕΚ.\nΣύσταση του πετρελαίου\nΤο πετρέλαιο δημιουργήθηκε από μικροοργανισμούς.\nΗ ενέργεια που είναι αποθηκευμένη στο πετρέλαιο προέρχεται από την ενέργεια που οι μικροοργανισμοί αποθήκευσαν από τον Ήλιο και την τροφή τους.\nΤο πετρέλαιο μαγειρεύει\nΜερικά από τα εργοστάσια της ΔΕΗ χρησιμοποιούν ως καύσιμο το πετρέλαιο. Τα εργοστάσια αυτά ονομάζονται θερμοηλεκτρικά. Ένα σημαντικό μέρος της ενέργειας, που χρησιμοποιούμε στα σπίτια μας, προέρχεται από τη μετατροπή της ενέργειας του πετρελαίου σε ηλεκτρική.\nΚαθώς τα θερμοηλεκτρικά εργοστάσια προκαλούν μεγάλη ρύπανση, γίνεται προσπάθεια να κατασκευαστούν όσο το δυνατόν περισσότερα υδροηλεκτρικά εργοστάσια.\nΓια τη μαγειρική χρησιμοποιούμε συχνά και καμινέτα. Στα καμινέτα καίγεται βουτάνιο, προϊόν της κλασματικής απόσταξης του πετρελαίου.\nΤα αποθέματα του πετρελαίου\nΤο πετρέλαιο είναι μια πολύτιμη πηγή ενέργειας. Με τη χρήση του πετρελαίου καλύπτουμε περίπου το 50% των ενεργειακών μας αναγκών. Δυστυχώς, τα\nαποθέματα πετρελαίου δεν είναι ανεξάντλητα. Για να δημιουργηθούν τα κοιτάσματα, που σήμερα καταναλώνουμε με γοργούς ρυθμούς, χρειάστηκαν εκατομμύρια χρόνια. Αν η εξόρυξη και η κατανάλωση του πετρελαίου συνεχιστεί με το σημερινό ρυθμό, τα αποθέματα πετρελαίου θα εξαντληθούν σύντομα. Σύμφωνα με την πιο αισιόδοξη εκτίμηση, την εκτίμηση του ΟΠΕΚ, τα αποθέματα επαρκούν για μόλις 80 χρόνια.\nΤο πετρέλαιο κινεί μηχανές!\nΤα κυριότερα καύσιμα, που χρησιμοποιούνται για την κίνηση μεγάλων μηχανημάτων, προέρχονται από το αργό πετρέλαιο. Σε\nκάθε μηχάνημα χρησιμοποιείται διαφορετικό κλάσμα του αργού πετρελαίου.\nΤο πετρέλαιο θερμαίνει\nΗ θέρμανση των σπιτιών γίνεται από συστήματα κεντρικής θέρμανσης. Αυτά λειτουργούν με ζεστό νερό, το οποίο κυκλοφορεί στα θερμαντικά σώματα. Η θέρμανση του νερού γίνεται στους λέβητες από καυστήρες. Στη χώρα μας χρησιμοποιείται ως καύσιμο κυρίως το πετρέλαιο θέρμανσης. Τα τελευταία χρόνια γίνεται προσπάθεια να χρησιμοποιηθεί ως καύσιμο το φυσικό αέριο, γιατί η χρήση του προκαλεί μικρότερη ρύπανση.\nΤο πετρέλαιο και η πολιορκία της Αθήνας\nΚατά τη διάρκεια της πολιορκίας της Αθήνας, το 480 π.Χ., οι Αθηναίοι διαπίστωσαν έντρομοι ότι οι περσικές δυνάμεις που πολιορκούσαν την πόλη είχαν στη διάθεσή τους ένα «νέο» πανίσχυρο όπλο. Τα βέλη των τοξοτών που είχαν παραταχθεί γύρω από τα αθηναϊκά τείχη, είχαν προηγουμένως εμποτιστεί με ένα... μυστηριώδες και ιδιαίτερα εύφλεκτο υγρό. Το αποτέλεσμα ήταν καταστροφικό, καθώς δεκάδες φλεγόμενες βολίδες περνούσαν πάνω από τα τείχη, προκαλώντας τεράστιες καταστροφές στην πόλη. Οι Αθηναίοι, έτσι, έγιναν μάρτυρες της πρώτης στρατιωτικής χρήσης του πετρελαίου, που έχει καταγραφεί στην ιστορία.\nΣτον ελεύθερο χρόνο σου αθλείσαι, κάνεις βουτιές στη θάλασσα και παρατηρείς το βυθό μέσα από τη μάσκα σου, απολαμβάνεις τη θάλασσα κάνοντας ιστιοσανίδα, ακούς μουσική με το φορητό κασετοφωνάκι για να χαλαρώσεις... Πίνεις νερό, για να ξεδιψάσεις, τηλεφωνείς στους φίλους σου, για να τα πείτε, απολαμβάνεις τη ζεστασιά του σπιτιού σου το χειμώνα, ζωγραφίζεις, βάφεις το δωμάτιό σου, πλένεις τα ρούχα σου, φροντίζεις τα φυτά σου... Και όλα αυτά χάρη στο πετρέλαιο!\nΣτα σύγχρονα διυλιστήρια, μετά την κλασματική απόσταξη, γίνεται δευτερογενής επεξεργασία ορισμένων κλασμάτων του αργού πετρελαίου. Ενώ στην πρωτογενή επεξεργασία απομονώνονται τα μόρια των χημικών ενώσεων, των οποίων η καύση απελευθερώνει μεγάλες ποσότητες ενέργειας, στη δευτερογενή διαδικασία απομονώνονται τα μόρια των χημικών ενώσεων από τα οποία\nκατασκευάζονται χρήσιμα προϊόντα. Η δευτερογενής δηλαδή επεξεργασία μάς δίνει πολύτιμες πρώτες ύλες. Τα προϊόντα που προέρχονται από το πετρέλαιο ονομάζονται πετροχημικά. Τα κυριότερα από αυτά είναι τα πλαστικά, τα απορρυπαντικά, τα χρώματα, τα συνθετικά υφάσματα, κάποια οργανικά\nλιπάσματα, μερικά καλλυντικά...\nΤα πλαστικά και οι ιδιότητές τους\nΗ ευρεία χρήση των πλαστικών οφείλεται στις πολύ διαφορετικές ιδιότητες που αυτά μπορεί να έχουν. Τα πλαστικά μπορεί να είναι κατάλληλα για τη συσκευασία τροφίμων, αδιαφανή ή διαφανή, σκληρά ή μαλακά, ελαφριά ή βαριά... Άλλα πάλι είναι ανθεκτικά και δεν αλλοιώνονται από τις χημικές ουσίες, ενώ άλλα έχουν θερμομονωτικές ιδιότητες και χρησιμοποιούνται στην κατασκευή των σπιτιών μας. Οι διαφορετικές ιδιότητες των πλαστικών\nοφείλονται στην έρευνα, που γίνεται στα εργαστήρια πετροχημείας, για νέα υλικά. Τα πλαστικά παρασκευάζονται αρχικά σε μορφή σκόνης ή κόκκων, ώστε να είναι εύκολη η μεταφορά τους. Σε ειδικά εργοστάσια γίνεται η μορφοποίησή τους και η κατασκευή αντικειμένων που χρησιμοποιούνται καθημερινά.\nΓια την παραγωγή των απορρυπαντικών χρησιμοποιούνται κυρίως πρώτες ύλες που προέρχονται από το πετρέλαιο. Τα απορρυπαντικά κυκλοφορούν στο εμπόριο συνήθως σε στερεή ή σε υγρή μορφή. Προσοχή όμως! Τα απορρυπαντικά παρασκευάζονται από προϊόντα του πετρελαίου, όχι όμως τα σαπούνια, με τα οποία πλένεις το σώμα σου. Αυτά παράγονται κυρίως από λάδι και ποτάσα. Το πρώτο απορρυπαντικό σε μορφή σκόνης για πλύσιμο στο χέρι βγήκε στην αγορά το 1907 στη\nΓερμανία. Με την κατασκευή των πρώτων ηλεκτρικών πλυντηρίων, άρχισε και η παραγωγή απορρυπαντικών για πλυντήρια. Τα απορρυπαντικά σήμερα είναι βελτιωμένα σε σχέση με παλιότερα.\nΚαθαρίζουν καλύτερα και είναι πολύ πιο φιλικά προς το περιβάλλον.\nΤα περισσότερα προϊόντα καθημερινής χρήσης που αγοράζουμε είναι συσκευασμένα. Το πιο συνηθισμένο υλικό συσκευασίας είναι το πλαστικό. Τα υλικά συσκευασίας αποτελούν μεγάλο μέρος των σκουπιδιών, τα οποία καταλήγουν στις χωματερές, όπου σιγά-σιγά διαλύονται. Τα πλαστικά είναι υλικά που καταστρέφονται με πολύ αργό ρυθμό, ενώ κατά τη διάλυσή τους δημιουργούνται ουσίες, που ρυπαίνουν τον αέρα, το έδαφος και τα υπόγεια νερά. Γι' αυτό πρέπει, όσο μπορούμε, να περιορίζουμε τη χρήση των πλαστικών, εφόσον σύντομα αυτά καταλήγουν στα σκουπίδια. Και κάτι ακόμη: Δεν πετάμε ποτέ τα σκουπίδια στο δρόμο, στην παραλία ή στην εξοχή!\nΑν το σκεφτείς καλά, σίγουρα θα συμφωνήσεις: το πετρέλαιο είναι πολύτιμο, για να καίγεται χωρίς λόγο!\nΟρυκτοί άνθρακες: ένα πολυτιμο στερεό\nΟι ορυκτοί άνθρακες, ή αλλιώς γαιάνθρακες, βρίσκονται στο υπέδαφος. Σχηματίστηκαν εκεί κατά τη διάρκεια πολλών εκατομμυρίων χρόνων από φυτά, που καταπλακώθηκαν από στρώματα εδάφους μετά από φυσικές καταστροφές. Οι ορυκτοί άνθρακες έχουν πολλές διαφορετικές μορφές. Οι άμορφοι άνθρακες αποτελούν την πιο\nσυνηθισμένη μορφή ορυκτών ανθράκων. Ονομάζονται έτσι, γιατί η διάταξη των ατόμων του άνθρακα που τους αποτελούν είναι τυχαία, δεν έχει συγκεκριμένη μορφή. Η αξιοποίησή τους γίνεται με την καύση, οπότε η χημική τους ενέργεια μετατρέπεται σε μορφές που μπορούμε να αξιοποιήσουμε πιο εύκολα. Τα κοιτάσματα των άμορφων ορυκτών ανθράκων περιέχουν, εκτός από άνθρακα, νερό και διάφορα άλλα συστατικά. Η σύστασή τους εξαρτάται από το χρόνο που παρέμειναν θαμμένα στο υπέδαφος καθώς και από τις συνθήκες θερμοκρασίας και πίεσης. Ανάλογα με την περιεκτικότητα σε άνθρακα διακρίνουμε τέσσερις κύριες κατηγορίες ορυκτών ανθράκων: την τύρφη, όταν η περιεκτικότητα σε άνθρακα δεν ξεπερνά το 50%, το λιγνίτη με περιεκτικότητα 50%-70%, το λιθάνθρακα με περιεκτικότητα 70%-90% και τον ανθρακίτη με περιεκτικότητα μεγαλύτερη από 90%.\nΜολύβι από... άνθρακα\nΤο εσωτερικό του μολυβιού, με το οποίο γράφουμε, αποτελείται από γραφίτη. Ο γραφίτης είναι μια άλλη κρυσταλλική μορφή του άνθρακα, σε αντίθεση όμως με το διαμάντι, είναι μαύρος, αδιαφανής και πολύ\nμαλακός. Στο γραφίτη κάθε άτομο άνθρακα ενώνεται με άλλα τρία όμοια άτομα, οπότε δημιουργούνται εξάγωνα, που διατάσσονται σε επίπεδα, τα οποία είναι χαλαρά ενωμένα μεταξύ τους. Αυτή η δομή κάνει το γραφίτη μαλακό και κατάλληλο για γραφή. Στην ιδιότητα αυτή οφείλεται\nκαι η ονομασία του. Η ονομασία των μολυβιών, αντίθετα, οφείλεται σε ιστορικούς λόγους. Οι Ρωμαίοι χρησιμοποιούσαν για τη γραφή μαύρο μόλυβδο, με τον οποίο έγραφαν πάνω σε παπύρους. Το πρώτο ορυχείο γραφίτη ανακαλύφθηκε το 16ο αιώνα, οπότε και χρησιμοποιήθηκε ο γραφίτης για τη γραφή. Η ονομασία όμως του μολυβιού διατηρήθηκε ώς τις μέρες μας.\nΜεταφορά ορυκτών ανθράκων\nΏς τις αρχές του 20ού αιώνα η χρήση του ορυκτού άνθρακα ήταν πολύ πιο διαδεδομένη από ότι σήμερα. Ορυκτό άνθρακα χρησιμοποιούσαν για τη λειτουργία των ατμομηχανών που κινούσαν τα\nτρένα, για τη λειτουργία των ατμόπλοιων, αλλά και στις περισσότερες βιομηχανικές μονάδες. Ο ορυκτός άνθρακας έπρεπε, λοιπόν, να μεταφερθεί από τους τόπους εξόρυξης στα μέρη, όπου θα γινόταν η αξιοποίησή του. Η απόσταση αυτή πολλές φορές ήταν μεγάλη. Για τη μεταφορά χρησιμοποιούνταν κυρίως τρένα και πλοία. Σήμερα, ο ορυκτός άνθρακας χρησιμοποιείται κυρίως στα θερμοηλεκτρικά εργοστάσια και σε μικρότερο βαθμό στη\nβιομηχανία. Για να είναι οικονομικότερη η λειτουργία τους, τα εργοστάσια αυτά κατασκευάζονται πολύ κοντά στους τόπους εξόρυξης του ορυκτού άνθρακα, οπότε η απόσταση μεταφοράς είναι πολύ\nμικρή. Ο ορυκτός άνθρακας μεταφέρεται ώς το εργοστάσιο με ειδικούς ταινιόδρομους.\nΤο διαμάντι: ένας ορυκτός άνθρακας στο κοσμηματοπωλείο\nΛόγω της καθαρότητάς του το διαμάντι χρησιμοποιείται στην κατασκευή\nπολύτιμων λίθων, αφού πρώτα κοπεί σε περίτεχνα πολύεδρα σχήματα. Λόγω της σκληρότητάς του χρησιμοποιείται επίσης στην κατασκευή κοπτικών εργαλείων και γεωτρύπανων. Η αξία του διαμαντιού εξαρτάται από τέσσερις παράγοντες: την καθαρότητα, τη μάζα, το χρώμα και το κόψιμο. Η μάζα του μετριέται σε καράτια. Κάθε καράτι είναι ίσο με 0,2 g.\nΕξόρυξη του άνθρακα\nΏς τις αρχές του περασμένου αιώνα, στα τρένα, στα πλοία καθώς και στις περισσότερες μηχανές των εργοστασίων, οι άνθρωποι χρησιμοποιούσαν σαν καύσιμο τον ορυκτό άνθρακα. Σταδιακά, η χρήση του πετρελαίου αντικατέστησε τους ορυκτούς άνθρακες στα περισσότερα μέσα μεταφοράς και στα εργοστάσια, όχι μόνο λόγω κόστους, αλλά και γιατί εφευρέθηκε η μηχανή εσωτερικής καύσης. Η χρήση των ορυκτών ανθράκων περιορίστηκε σε εργοστάσια παραγωγής ηλεκτρικής ενέργειας. Στην Ελλάδα τέτοια εργοστάσια είναι τα θερμοηλεκτρικά εργοστάσια της ΔΕΗ, τα οποία κατασκευάζονται σε διάφορα σημεία της χώρας κοντά σε κοιτάσματα λιγνίτη. Μέσα από το δίκτυο της ΔΕΗ η ηλεκτρική ενέργεια μεταφέρεται στη συνέχεια σε όλη τη χώρα.\nΓια να χρησιμοποιήσουμε τους ορυκτούς άνθρακες ως πηγή ενέργειας, δεν απαιτείται ιδιαίτερη προετοιμασία. Κατά την καύση τους, τα μόρια του άνθρακα διασπώνται και τα άτομα του άνθρακα από τα οποία αυτά αποτελούνται ενώνονται με άτομα οξυγόνου του ατμοσφαιρικού αέρα. Η ενέργεια που ελευθερώνεται μεταδίδεται ως θερμότητα αλλού. Αν οι ορυκτοί άνθρακες περιέχουν και άτομα ή μόρια διαφόρων άλλων ουσιών ή μόρια νερού, αυτά μετά την καύση απομένουν σε στερεή κατάσταση ή απομακρύνονται σε υγρή ή αέρια κατάσταση.\nΠολλοί ζωγράφοι χρησιμοποιούν, ιδίως για το ελεύθερο σχέδιο, ειδικά μολύβια από ξυλοκάρβουνο. Τα μολύβια αυτά κατασκευάζονται σε διάφορα μεγέθη και είναι περισσότερο ή λιγότερο λεπτά, περισσότερο ή λιγότερο έντονα. Με τη χρήση του κάρβουνου ο ζωγράφος μπορεί να αποδώσει καλύτερα τους τόνους του γκρι και να δώσει έμφαση στις σκιές.\n«Άνθρακες ο θησαυρός» ή «θησαυρός οι άνθρακες»;\nΌταν περιμένουμε να ανακαλύψουμε κάτι πολύτιμο και η αξία του αποδεικνύεται πολύ μικρότερη από την αναμενόμενη, χρησιμοποιούμε την έκφραση «άνθρακες ο θησαυρός». Είναι όμως σωστή η έκφραση αυτή; Το ξυλοκάρβουνο, συνηθισμένη μορφή άνθρακα, έχει πράγματι ευτελή αξία. Οι ορυκτοί άνθρακες όμως είναι πολύτιμοι: μας δίνουν χρήσιμη ενέργεια, για να ζεσταθούμε και να κινήσουμε τις μηχανές πολλών εργοστασίων. Ο γραφίτης, άλλη μορφή ορυκτού άνθρακα, χρησιμεύει για την κατασκευή των μολυβιών, ενώ το διαμάντι, ορυκτός άνθρακας και αυτός, είναι πολύτιμος λίθος. Μήπως, λοιπόν, πρέπει να αποκαταστήσουμε στο λεξιλόγιό μας τον άνθρακα δίνοντας την πραγματική του αξία και λέγοντας... «θησαυρός οι άνθρακες»;\nΚάρβουνα και άνθρακας...\n• Κάρβουνο έγινε το φαγητό.\n• Κάθομαι σε αναμμένα κάρβουνα.\n• Το καρβουνιάρικο μπήκε στο λιμάνι να φορτώσει.\n• Το έργο αυτό είναι ζωγραφισμένο με κάρβουνο.\n• Καρβουνιστιά έχω στην καρδιά.\n• Ο ιερέας άναψε το καρβουνάκι.\n• Άνθρακες ο θησαυρός.\nΗ εργασία στο ορυχείο...\nΗ εξόρυξη του άνθρακα δεν είναι μια ακίνδυνη υπόθεση. Με την πρόοδο της τεχνολογίας τα ατυχήματα περιορίστηκαν σημαντικά, ωστόσο η εργασία στα ορυχεία εξακολουθεί να είναι ακόμα και σήμερα δύσκολη και επικίνδυνη. Οι ανθρακωρύχοι εργάζονται χωρίς καθόλου φυσικό φως σε στοές με υψηλή υγρασία και χαμηλή θερμοκρασία. Για την ασφάλειά τους οι ανθρακωρύχοι χρησιμοποιούν ειδικό εξοπλισμό: κράνος με φακό προσαρμοσμένο στο επάνω μέρος, μπότες, γάντια και φιάλη με αέρα. Στο ορυχείο ο αερισμός γίνεται με ειδικούς αεραγωγούς, που τροφοδοτούν τις στοές με φρέσκο αέρα από την επιφάνεια. Οι φιάλες όμως μπορεί να αποδειχτούν σωτήριες στην περίπτωση κάποιου ατυχήματος, καθώς τροφοδοτούν με αέρα τους ανθρακωρύχους, ώσπου\nνα φτάσουν τα συνεργεία διάσωσης.\nΤα αποθέματα φυσικού αερίου σχηματίστηκαν πριν από 10 - 15 εκατομμύρια χρόνια από βακτήρια, μύκητες και άλλους μικροοργανισμούς που ζούσαν στη θάλασσα. Αυτοί οι μικροοργανισμοί, αφού πέθαναν, εγκλωβίστηκαν στον πυθμένα της θάλασσας μέσα σε λάσπη, όπου δεν υπήρχε οξυγόνο. Σε διάρκεια πολλών εκατομμυρίων χρόνων καταπλακώθηκαν από στρώματα χώματος και άμμου και\nμετασχηματίστηκαν τελικά σε μίγματα υδρογονανθράκων, σε φυσικό αέριο και σε πετρέλαιο. Το φυσικό αέριο συγκεντρώθηκε σε κοιλότητες σχηματίζοντας τα κοιτάσματα που σήμερα γνωρίζουμε. Επειδή το φυσικό αέριο δημιουργήθηκε όπως και το πετρέλαιο, όπου υπάρχουν κοιτάσματα φυσικού αερίου υπάρχουν και κοιτάσματα πετρελαίου.\nΑπό τι αποτελείται το φυσικό αέριο\nΤο φυσικό αέριο έχει παρόμοια σύσταση με το πετρέλαιο, με τη διαφορά ότι είναι αέριο. Το φυσικό αέριο είναι μίγμα υδρογονανθράκων. Το κύριο συστατικό του είναι το μεθάνιο, περιέχει όμως σε πολύ μικρότερη ποσότητα και άλλους υδρογονάνθρακες, όπως αιθάνιο, προπάνιο και βουτάνιο. Το προπάνιο και το βουτάνιο είναι αέρια, που χρησιμοποιούνται ως καύσιμα στα καμινέτα και στους αναπτήρες. Το φυσικό αέριο, σε αντίθεση με το υγραέριο που χρησιμοποιείται στις φιάλες, είναι ελαφρύτερο του αέρα. Το γεγονός αυτό κάνει τη χρήση του πιο ασφαλή, αφού σε περίπτωση διαρροής δε συγκεντρώνεται κοντά στο πάτωμα, αλλά διαχέεται στο χώρο και διαφεύγει.\nΤο φυσικό αέριο, όπως και το πετρέλαιο, αποτελείται από μόρια ατόμων υδρογόνου και άνθρακα ή όπως τα ονομάζουμε αλλιώς, μόρια υδρογονανθράκων. Η διαφορά τους είναι ότι το φυσικό αέριο αποτελείται από ελαφρύτερα μόρια, που στις συνηθισμένες για τη Γη θερμοκρασίες και στην ατμοσφαιρική πίεση είναι σε αέρια κατάσταση, ενώ το πετρέλαιο, επειδή αποτελείται κυρίως από τα βαρύτερα μόρια υδρογονανθράκων, είναι συνήθως σε υγρή κατάσταση. Όταν συμπιεσθεί ή ψυχθεί, και το φυσικό αέριο μετατρέπεται σε υγρό.\nΑναζήτηση και άντληση του φυσικού αερίου\nΦανταστείτε ότι ψάχνετε για έναν κρυμμένο θησαυρό χωρίς να έχετε στη διάθεσή σας κάποιο χάρτη. Φανταστείτε ακόμη ότι ο θησαυρός που αναζητάτε είναι… αόρατος! Παρόμοια είναι η κατάσταση που αντιμετωπίζουν οι γεωλόγοι, όταν αναζητούν κοιτάσματα φυσικού αερίου. Πολλές φορές, ωστόσο, υπάρχουν στοιχεία, που μπορούν να τους βοηθήσουν σε αυτήν την αναζήτηση. Αν, για παράδειγμα, δουν να αναβλύζει από το έδαφος μικρή ποσότητα πετρελαίου, έχουν μια ένδειξη ότι κάτω από εκείνη την περιοχή μπορεί να υπάρχει φυσικό αέριο. Τα βάθη άντλησης του φυσικού αερίου συνήθως κυμαίνονται μεταξύ 1.500 και 3.500 μέτρων, αν και σε μερικές περιπτώσεις, όπως για παράδειγμα σε ορισμένες περιοχές στη Ρωσία φτάνουν και τα 10.000 μέτρα.\nΤο μακρύ ταξίδι του... φυσικού αερίου\nΗ μεταφορά και η διανομή του φυσικού αερίου μπορεί να γίνει σε αέρια μορφή μέσω δικτύου αγωγών είτε σε υγρή μορφή σε δεξαμενές. Η Ελλάδα προμηθεύεται φυσικό αέριο από τη Ρωσία και την Αλγερία. Για τη μεταφορά του φυσικού αερίου από τη Ρωσία μέχρι την Αθήνα υπάρχει ένα δίκτυο υπόγειων αγωγών, που διασχίζει βουνά και πεδιάδες. Η πύλη εισόδου του ρωσικού φυσικού αερίου στη χώρα μας είναι ο μετρητικός σταθμός Σιδηροκάστρου, όπου ελέγχεται η ποιότητα και μετριέται η ποσότητα του εισαγόμενου φυσικού αερίου. Ο δεύτερος προμηθευτής μας είναι η Αλγερία. Ειδικό δεξαμενόπλοιο μεταφέρει το υγροποιημένο φυσικό αέριο από το λιμάνι Σκίκντα της Αλγερίας στο νησί της Ρεβυθούσας κοντά στα Μέγαρα Αττικής. Το μακρύ ταξίδι του φυσικού αερίου όμως δε σταματά εδώ. Το δίκτυο διανομής στις\nελληνικές πόλεις για τον εφοδιασμό επιχειρήσεων και σπιτιών φτάνει σε μήκος τα 6.500 χιλιόμετρα, όση είναι περίπου και η ακτίνα της Γης! Η χρήση του φυσικού αερίου στη χώρα μας ξεκίνησε μόλις πριν από μερικά χρόνια. Καθώς το δίκτυο επεκτείνεται διαρκώς, όλο και περισσότεροι θα μπορούμε να χρησιμοποιούμε φυσικό αέριο αντί για πετρέλαιο.\nΤο φυσικό αέριο χρησιμοποιείται με ολοένα και αυξανόμενο ρυθμό σε πολλές χώρες. Οι χρήσεις του διακρίνονται σε τρεις κυρίως κατηγορίες. Στην πρώτη κατηγορία κατατάσσονται τα εργοστάσια της ΔΕΗ, στα οποία η χημική ενέργεια του φυσικού αερίου μετατρέπεται σε ηλεκτρική.\nΣτη δεύτερη κατηγορία κατατάσσονται οι βιομηχανίες, στις οποίες το φυσικό αέριο χρησιμοποιείται ως καύσιμο για την κίνηση\nτων μηχανών ή ως πρώτη ύλη για την παραγωγή χημικών προϊόντων. Η τρίτη κατηγορία αφορά τον αστικό τομέα, όπου το φυσικό αέριο χρησιμοποιείται για τη θέρμανση του νερού, των χώρων εργασίας και κατοικίας αλλά και για το μαγείρεμα. Το φυσικό αέριο χρησιμοποιείται και ως καύσιμο για την κίνηση οχημάτων. Στην πρωτεύουσα της χώρας μας πολλά λεωφορεία κινούνται με ενέργεια από το φυσικό αέριο. Πώς θα τα ξεχωρίσετε; Με δύο τρόπους: έχουν ζωγραφισμένες πολύ όμορφες χρωματιστές.... φούσκες στο αμάξωμά τους και η εξάτμισή τους δε βγάζει σύννεφα καπνού!\nΗ διαδικασία μετατροπής της χημικής ενέργειας των μορίων του φυσικού αερίου σε θερμική ενέργεια και θερμότητα είναι ίδια με αυτή του πετρελαίου. Κατά την καύση διασπώνται τα μόρια του φυσικού αερίου, που αποτελούνται από άτομα υδρογόνου και άνθρακα. Η χημική ενέργεια μετατρέπεται σε θερμική και αποδίδεται ως θερμότητα.\nΟι μάγειροι συνιστούν εστίες που λειτουργούν με φυσικό αέριο. Αυτοί ξέρουν!\nΣτα εστιατόρια, οι επαγγελματίες μάγειροι δε χρησιμοποιούν ηλεκτρικές κουζίνες, αλλά εστίες που λειτουργούν με φυσικό αέριο. Το μαγείρεμα με φυσικό αέριο γίνεται ευκολότερα, καλύτερα και γρηγορότερα, γιατί μπορεί κανείς, όποτε\nθέλει, να δυναμώσει ή να χαμηλώσει γρήγορα την ένταση της φλόγας. Για τον ίδιο λόγο, πολλές οικιακές ηλεκτρικές κουζίνες διαθέτουν και μία ή δύο εστίες, που λειτουργούν με φυσικό αέριο. Υπάρχουν βέβαια και εστίες που λειτουργούν με υγραέριο από φιάλες. Αντίθετα με τη χρήση του φυσικού αερίου, η χρήση του υγραερίου είναι αρκετά επικίνδυνη. Το δίκτυο του φυσικού αερίου επεκτείνεται στη χώρα μας, όλο και περισσότερο. Ας γίνουμε, λοιπόν, όλοι επαγγελματίες μάγειροι: ας εξοπλίσουμε τα σπίτια μας με εστίες που λειτουργούν με φυσικό αέριο.\nΗ Πυθία στο Μαντείο των Δελφών διατύπωνε τους χρησμούς της, καθώς εισέπνεε ένα αέριο, που εκλυόταν από το έδαφος. Ο Πλούταρχος αναφέρει ότι ο τρίποδας της Πυθίας ήταν τοποθετημένος πάνω από ένα σημείο, από το οποίο εκλυόταν το αέριο.\nΣύμφωνα με μύθους σχετικούς με το Μαντείο, οι βοσκοί της περιοχής έβλεπαν τα κατσίκια που έπεφταν μέσα σε κάποιο κοντινό ρήγμα, απ' όπου έβγαιναν αέρια, να συμπεριφέρονται με αλλόκοτο τρόπο. Η ύπαρξη αερίων που εκλύονταν από το έδαφος στην περιοχή του Μαντείου των Δελφών δεν είχε αποδειχθεί μέχρι πρόσφατα. Νέα στοιχεία από γεωλογικές έρευνες επιβεβαιώνουν τους μύθους. Οι γεωλόγοι πρόσφατα απέδειξαν ότι από το ρήγμα αυτό στην αρχαιότητα αναδυόταν φυσικό αέριο. Στο αέριο αυτό, όμως, υπήρχαν και μικρές ποσότητες από ένα άλλο τοξικό αέριο, που μπορούσε να προκαλέσει παραισθήσεις σε όποιον το εισέπνεε. Πιθανότατα στη διαπίστωση αυτή να κρύβεται τελικά το μυστικό των χρησμών της Πυθίας.\nΦυσικό αέριο ή γκάζι;\nΠαρότι δεν έχουν όλα τα αέρια καύσιμα τις ίδιες ιδιότητες, έχει επικρατήσει στην κοινή γλώσσα για όλα η ονομασία «γκάζι», ονομασία που προκύπτει από την αγγλική λέξη gas, που σημαίνει αέριο. Στην Αθήνα μια ολόκληρη συνοικία ονομάστηκε «Γκάζι» λόγω της λειτουργίας του εργοστασίου φωταερίου σε αυτήν. Το φωταέριο παράγεται από\nορυκτούς άνθρακες, κυρίως λιθάνθρακες και ονομάστηκε έτσι, γιατί αρχικά χρησιμοποιήθηκε για το φωτισμό των δρόμων σε διάφορες πόλεις της χώρας μας. Η λειτουργία του εργοστασίου ρύπαινε την ατμόσφαιρα και υποβάθμιζε την περιοχή. Γι' αυτό το 1983 σταμάτησε η λειτουργία του. Εκτός από το φωταέριο, άλλο ένα τεχνητό αέριο καύσιμο που χρησιμοποιούμε συχνά είναι το υγραέριο. Το υγραέριο είναι μίγμα προπανίου και βουτανίου, δύο αερίων, που παράγονται στα διυλιστήρια πετρελαίου. Επειδή το υγραέριο είναι βαρύτερο από τον αέρα, σε περίπτωση διαρροής δε διαφεύγει από κάποιο άνοιγμα των παραθύρων και έτσι γίνεται επικίνδυνο. Το υγραέριο είναι το αέριο που περιέχεται στις φιάλες που χρησιμοποιούν πολλά εστιατόρια στη\nχώρα μας. Υγραέριο, επίσης, περιέχουν οι φιάλες των καμινέτων και οι αναπτήρες. Αντίθετα με το υγραέριο, το φυσικό αέριο είναι ελαφρύτερο από τον αέρα και πιο ασφαλές στη χρήση του.\nΑντλούνται και εξαντλούνται…\nΤο μεγαλύτερο μέρος των ενεργειακών μας αναγκών καλύπτεται από τα ορυκτά καύσιμα, το πετρέλαιο, τους ορυκτούς άνθρακες και το φυσικό αέριο. Τα αποθέματα όμως του πετρελαίου και του φυσικού αερίου είναι περιορισμένα, ενώ τα κοιτάσματα των ορυκτών ανθράκων ολοένα και λιγοστεύουν. Ο ρυθμός με τον οποίο αντλούμε και υποβαθμίζουμε αυτές τις πηγές ενέργειας είναι πολύ μεγαλύτερος από το ρυθμό με τον οποίο η φύση τις δημιουργεί. Για να ανανεωθούν αυτές οι πηγές, χρειάζονται χιλιάδες ή και εκατομμύρια χρόνια, γι' αυτό και λέμε ότι πρακτικά είναι μη ανανεώσιμες πηγές ενέργειας. Υπάρχουν όμως και πηγές ενέργειας, που όσο και αν τις χρησιμοποιούμε, δεν εξαντλούνται. Μάλιστα, για να τις βρούμε, δε χρειάζεται καν να σκάψουμε! Οι πηγές αυτές ανανεώνονται από τη φύση με πολύ γρήγορο ρυθμό, γι' αυτό τις ονομάζουμε ανανεώσιμες πηγές ενέργειας. Όσο υπάρχει ο Ήλιος, το νερό της βροχής και ο άνεμος κι όσο νέα φυτά φυτρώνουν και αναπτύσσονται, θα έχουμε στη διάθεσή μας τις ανανεώσιμες πηγές ενέργειας. Ωστόσο, το βασικό πρόβλημα αυτών των ενεργειακών πηγών είναι ότι, σε σχέση με τα ορυκτά καύσιμα, η αξιοποίησή τους είναι δύσκολη και ιδιαίτερα δαπανηρή.\nΗ ρύπανση από τη σκοπιά του μικρόκοσμου...\nΤα μόρια των χημικών ενώσεων των καυσίμων είναι πλούσια σε χημική ενέργεια την οποία αποδίδουν κατά την καύση τους. Η δημιουργία τέτοιων μορίων με φυσική διαδικασία απαιτεί εκατομμύρια χρόνια. Γι' αυτό αυτές οι πηγές ενέργειας θεωρούνται μη ανανεώσιμες. Επιπλέον όμως είναι και ρυπογόνες. Η διάσπαση των μορίων τους κατά την καύση ελευθερώνει άτομα άνθρακα που είτε σχηματίζουν μόρια που παραμένουν στην ατμόσφαιρα ως αιθάλη είτε ενώνονται με άτομα οξυγόνου δημιουργώντας μόρια βλαβερών αερίων.\n1. Υπάρχει σε αφθονία.\n2. Είναι φθηνό.\n3. Μεταφέρεται και αποθηκεύεται με ευκολία και με ασφάλεια.\n4. Ανάβει εύκολα.\n5. Καίγεται με σταθερό ρυθμό.\n6. Αποδίδει πολλή ενέργεια.\n7. Είναι αβλαβές.\n8. Δε ρυπαίνει.\n9. Δεν αφήνει κατάλοιπα.\n10. Είναι ανανεώσιμο.\nΧρήση ανανεώσιμων πηγών ενέργειας στην Ελλάδα\nΣτη χώρα μας επικρατεί ηλιοφάνεια τις περισσότερες μέρες του χρόνου. Επίσης, ισχυροί άνεμοι φυσούν σε πολλά νησιωτικά κυρίως μέρη. Η αξιοποίηση, λοιπόν, των ανανεώσιμων πηγών ενέργειας που η φύση προσφέρει απλόχερα είναι ευκολότερη απ' ότι σε άλλα μέρη. Τα τελευταία χρόνια γίνεται\nσυστηματική προσπάθεια να αξιοποιηθούν αποτελεσματικά οι ανανεώσιμες πηγές ενέργειας. Οι ηλιακοί\nθερμοσίφωνες χρησιμοποιούνται σε πολλές κατοικίες αλλά και σε επαγγελματικούς χώρους για τη θέρμανση του νερού. Φωτοβολταϊκοί μετατροπείς μετατρέπουν την ενέργεια από το φως\nτου Ήλιου σε ηλεκτρική ενέργεια. Η χρήση της βιομάζας στη χώρα μας δεν είναι διαδεδομένη και περιορίζεται κυρίως σε αγροτικές περιοχές για τη θέρμανση κατοικιών. Το 25% της ηλεκτρικής ενέργειας προέρχεται από υδροηλεκτρικά εργοστάσια της ΔΕΗ. Η αξιοποίηση της ενέργειας του ανέμου γίνεται με τις ανεμογεννήτριες, που μετατρέπουν την αιολική ενέργεια σε ηλεκτρική. Στα αιολικά πάρκα δεκάδες ανεμογεννήτριες μετατρέπουν ενέργεια αρκετή για τις ανάγκες ενός μικρού οικισμού.\nΈνας οικολογικός ηλιακός φούρνος...\nΓια να κατασκευάσεις το φούρνο, θα χρειαστείς ένα κουτί από πίτσα, ένα ψαλίδι, μαύρο χαρτόνι, αλουμινόχαρτο, διάφανο πλαστικό, κόλλα\nκαι ένα κομμάτι σύρμα. Στο καπάκι του κουτιού της πίτσας σχεδίασε ένα τετράγωνο πλαίσιο, που να απέχει δύο ώς τρία εκατοστά από τις άκρες του κουτιού. Κόψε προσεχτικά την μπροστινή και τις δύο πλαϊνές πλευρές και άφησε την πίσω πλευρά άκοπη. Ανασήκωσε το πλαίσιο που έκοψες και δίπλωσέ το ελαφρά προς τα πίσω. Στη συνέχεια κόψε ένα κομμάτι αλουμινόχαρτο και κόλλησέ το στην εσωτερική μεριά του πλαισίου με τη γυαλιστερή του πλευρά προς τα έξω. Στο άνοιγμα του κουτιού στερέωσε ένα κομμάτι διάφανο πλαστικό. Φρόντισε να είναι καλά κολλημένο, έτσι ώστε να μην μπαίνει αέρας μέσα στο κουτί, όταν αυτό είναι κλειστό. Στη βάση του εσωτερικού μέρους του κουτιού\nκόλλησε ένα κομμάτι μαύρο χαρτί. Κλείσε το καπάκι του κουτιού και ρύθμισε το κομμένο\nμέρος του, έτσι ώστε το φως του Ήλιου να ανακλάται πάνω στο αλουμινόχαρτο και να κατευθύνεται στο εσωτερικό του κουτιού. Για να στηρίξεις το καπάκι στη σωστή θέση, μπορείς να χρησιμοποιήσεις ένα μικρό ξύλο ή ένα κομμάτι σύρμα. Ο φούρνος σου είναι έτοιμος. Λειτουργεί με ενέργεια από το φως του Ήλιου. Ανάλογα με την ηλιοφάνεια, η θερμοκρασία στο εσωτερικό του φούρνου μπορεί να φτάσει και τους 70 βαθμούς Κελσίου. Πιο σύνθετες κατασκευές ηλιακών φούρνων φτάνουν σε θερμοκρασίες εκατοντάδων βαθμών Κελσίου και έχουν διάφορες χρήσεις.\nΗ τεχνολογία συναντά τον... Ήλιο και το... νερό!\nΓια την κίνηση των οχημάτων χρησιμοποιούμε καθημερινά τεράστιες ποσότητες πετρελαίου και βενζίνης. Η ρύπανση που προκαλούν τα οχήματα επιβαρύνει τον αέρα που αναπνέουμε. Σήμερα, η έρευνα αναζητά νέες ενεργειακές πηγές για τα οχήματα που μας μεταφέρουν. Η χρήση της ηλιακής ενέργειας για την κίνηση των αυτοκινήτων είναι γνωστή εδώ και χρόνια. Παρόλο που τα ηλιακά αυτοκίνητα σήμερα είναι πολύ πιο εξελιγμένα από ότι παλιότερα, τα προβλήματα της κίνησης τη νύχτα και της αποθήκευσης της ενέργειας δεν έχουν ακόμη λυθεί. Πιο ελπιδοφόρα τεχνολογία είναι αυτή της χρήσης υδρογόνου, τα αποθέματα του οποίου είναι ανεξάντλητα. Όταν το υδρογόνο ενώνεται με το οξυγόνο, παράγεται ηλεκτρικό ρεύμα. Από την εξάτμιση δε βγαίνει παρά... νερό. Τα αυτοκίνητα που κινούνται με υδρογόνο είναι λοιπόν ηλεκτρικά...\nΗ μελέτη του μικρόκοσμου αποκαλύπτει ένα πρόβλημα σχετικά με τη χρήση του υδρογόνου ως καυσίμου. Το υδρογόνο υπάρχει στη φύση σε πρακτικά ανεξάντλητες ποσότητες, είναι όμως δεσμευμένο στο μεγαλύτερο μέρος του στα μόρια νερού που αποτελούνται από δύο άτομα υδρογόνου και ένα οξυγόνου. Το νερό είναι άφθονο και φθηνό, όμως η διάσπαση του μορίου του, που μπορεί να γίνει, για παράδειγμα, με ηλεκτρόλυση, απαιτεί ενέργεια...\nΜια εντυπωσιακή σύνθεση υψηλής\nτεχνολογίας, τέχνης και οικολογίας Όταν προτάθηκε στο διάσημο Αυστριακό καλλιτέχνη Hundertwasser να επανασχεδιάσει το εργοστάσιο καύσης σκουπιδιών στη Βιέννη, αυτός αρχικά αρνήθηκε. Ευαισθητοποιημένος όμως στα οικολογικά θέματα πείστηκε και προσφέρθηκε να διαμορφώσει το εργοστάσιο σε έργο… τέχνης, όταν πληροφορήθηκε ότι:\n- Ο καπνός που παράγεται από την καύση των σκουπιδιών περνά από ειδικά φίλτρα, ψύχεται και καθαρίζεται με ειδικές χημικές ουσίες, ώστε να βγαίνει όσο το δυνατόν πιο καθαρός από την καμινάδα.\n- Η ενέργεια από την καύση των\nσκουπιδιών είναι αρκετή, για να καλύψει τις ανάγκες 180.000 περίπου σπίτιών και επιχειρήσεων στη Βιέννη. Έτσι εξοικονομούνται περίπου 250.000 τόνοι πετρελαίου το χρόνο.\nΠαγκόσμια ενεργειακή συμμετοχή: 36%\nΑποθέματα: για μερικές δεκάδες χρόνια.\nΠλεονεκτήματα: μεγάλη ενεργειακή αξία, εύκολη μεταφορά και αποθήκευση.\nΜειονεκτήματα: ρύπανση της ατμόσφαιρας κατά την καύση, ρύπανση από ατυχήματα κατά τη μεταφορά.\nΠαγκόσμια ενεργειακή συμμετοχή\n1% Αποθέματα: ανεξάντλητα\nΠλεονεκτήματα: ανεξάντλητη πηγή ενέργειας, που δεν προκαλεί καμία ρύπανση.\nΜειονεκτήματα: απαιτείται πολύ δαπανηρός εξοπλισμός για την αξιοποίησή της, δεν είναι πάντοτε διαθέσιμη, έχει μικρή σχετικά απόδοση.\nΠαγκόσμια ενεργειακή συμμετοχή: 18%\nΠλεονεκτήματα: μικρότερη ρύπανση της ατμόσφαιρας σε σύγκριση με τους ορυκτούς άνθρακες και το πετρέλαιο.\nΜειονεκτήματα: ρύπανση της ατμόσφαιρας με διοξείδιο του άνθρακα και άλλους ρύπους.\nΠαγκόσμια ενεργειακή συμμετοχή: 30%\nΑποθέματα: για μερικές εκατοντάδες χρόνια.\nΠλεονεκτήματα: μεγάλη ενεργειακή αξία, μεγάλη διάρκεια αποθεμάτων.\nΜειονεκτήματα: μεγάλη ρύπανση της ατμόσφαιρας κατά την καύση.\nΠαγκόσμια ενεργειακή συμμετοχή: 5%\nΠλεονεκτήματα: δε ρυπαίνει την ατμόσφαιρα.\nΜειονεκτήματα: επικίνδυνα ραδιενεργά απόβλητα, κίνδυνος σε περίπτωση ατυχήματος.\nΠαγκόσμια ενεργειακή συμμετοχή: 7%\nΠλεονεκτήματα: ανανεώσιμη πηγή ενέργειας, που δεν προκαλεί καθόλου ρύπανση.\nΜειονεκτήματα: δεν είναι παντού διαθέσιμη, η αξιοποίησή της προκαλεί σημαντικές αλλοιώσεις στο βιότοπο της περιοχής.\nΠαγκόσμια ενεργειακή συμμετοχή: 2%\nΑποθέματα: ανεξάντλητα, αν το ποσοστό παγκόσμιας συμμετοχής δεν αλλάξει σημαντικά.\nΠλεονεκτήματα: ανανεώσιμη, ανεξάντλητη πηγή ενέργειας.\nΜειονεκτήματα: ρύπανση της ατμόσφαιρας κατά την καύση.\nΠαγκόσμια ενεργειακή συμμετοχή: 1%\nΑποθέματα: ανεξάντλητα, ωστόσο όχι πάντα διαθέσιμα.\nΠλεονεκτήματα: ανανεώσιμη πηγή ενέργειας που δεν προκαλεί καμία ρύπανση.\nΜειονεκτήματα: απαιτείται πολύ δαπανηρός εξοπλισμός για την αξιοποίησή της, δεν είναι σταθερά διαθέσιμη.\nΗ συνεχής χρήση όλο και περισσότερων συσκευών και μηχανημάτων δημιουργεί ολοένα και μεγαλύτερη ζήτηση σε ενέργεια. Τα αποθέματα της Γης σε χρήσιμες μορφές ενέργειας είναι περιορισμένα. Η σπάταλη χρήση της ενέργειας και η συνεχής υποβάθμισή της επιβαρύνει το περιβάλλον. Η οικονομία στη χρήση της ενέργειας είναι υποχρέωση όλων μας. Με απλές καθημερινές συνήθειες μπορούμε να συμβάλουμε όλοι μας στον περιορισμό της σπατάλης στη χρήση της ενέργειας. Στην εξοικονόμηση ενέργειας ωστόσο συμβάλλει και η τεχνολογία με την ανάπτυξη μεθόδων για το σωστότερο σχεδιασμό των σπιτιών μας και την κατασκευή συσκευών, που λειτουργούν με λιγότερη ενέργεια.\nΗ μελέτη του μικρόκοσμου βοηθά στην προστασία του περιβάλλοντος.\nΕξετάζοντας κάθε φορά το μικρόκοσμο μπορούμε να καταλάβουμε τη σημασία της εξοικονόμησης ενέργειας και να ανακαλύψουμε τρόπους με τους οποίους μπορούμε να την επιτύχουμε. Συγχρόνως καταλαβαίνουμε καλύτερα με ποιο τρόπο μπορούμε να περιορίσουμε την επιβάρυνση του περιβάλλοντος από τον ολοένα αυξανόμενο ρυθμό υποβάθμισης της ενέργειας.\nΤο «ενεργειακό αστέρι»\nΣε πολλές από τις συσκευές που χρησιμοποιούμε καθημερινά στο σπίτι μας βλέπουμε αυτό το σήμα. Το διεθνές αυτό σύμβολο δίνει στους καταναλωτές την πληροφορία ότι η συγκεκριμένη συσκευή έχει κατασκευαστεί, έτσι ώστε να λειτουργεί με την ελάχιστη απαραίτητη ενέργεια. Με άλλα λόγια, χρησιμοποιώντας τη συσκευή αυτή και όχι μια άλλη, που δεν έχει αυτό το σήμα,\nεξοικονομούμε ενέργεια. Προϊόντα στα οποία μπορεί να δούμε το ενεργειακό αστέρι\nείναι: συστήματα και οθόνες υπολογιστών, εκτυπωτές, φωτοαντιγραφικά μηχανήματα, ψυγεία, πλυντήρια ρούχων και πιάτων, ηλεκτρικές κουζίνες, ηλεκτρικοί θερμοσίφωνες, συστήματα ήχου, ασύρματα τηλέφωνα, κλιματιστικά μηχανήματα.\nΟ σωστός σχεδιασμός ενός κτηρίου σύμφωνα με τις κλιματολογικές συνθήκες της κάθε περιοχής μπορεί να συμβάλει σημαντικά στον περιορισμό της ενέργειας που απαιτείται για τη θέρμανση του κτηρίου το χειμώνα και την ψύξη του το καλοκαίρι. Ο σχεδιασμός στον οποίο συνυπολογίζεται το\nμικροκλίμα της περιοχής ονομάζεται «βιοκλιματικός σχεδιασμός». Τα κτήρια πρέπει να σχεδιάζονται, έτσι ώστε να διατηρούνται δροσερά το καλοκαίρι όσο αυτό είναι δυνατό με φυσικό τρόπο. Πρώτα απ' όλα, θα πρέπει να είναι προσανατολισμένα κατάλληλα, σύμφωνα με την πορεία των ηλιακών ακτίνων και να υπάρχει πρόβλεψη για φυσική αλλά και τεχνητή σκίασή τους. Επίσης, σημαντικό είναι να σχεδιαστούν, έτσι ώστε να ενισχύεται ο φυσικός φωτισμός τους. Η θέση του Ήλιου είναι διαφορετική το χειμώνα απ' ότι το καλοκαίρι. Σχεδιάζοντας κατάλληλα τη θέση των παραθύρων μπορούμε να φροντίσουμε να μπαίνει πολύ φως σε ένα κτήριο το χειμώνα, έτσι ώστε να αξιοποιούμε τη θερμότητα του Ήλιου για τη θέρμανσή του και λιγότερο φως το καλοκαίρι. Σημαντικό είναι επίσης να φροντίζουμε για το φυσικό αερισμό των κτηρίων.\nΟι ταμπέλες σε ένα προϊόν δεν πληροφορούν μόνο για την... τιμή του!\nΜε απόφαση της Ευρωπαϊκής Ένωσης ηλεκτρικές συσκευές, όπως πλυντήρια, ψυγεία, φούρνοι, κλιματιστικά μηχανήματα αλλά και λαμπτήρες φωτισμού θα πρέπει να έχουν μια ταμπέλα, στην οποία να αναγράφεται η ενεργειακή κλάση της συσκευής. Συσκευές με ενεργειακή κλάση Α λειτουργούν με τη λιγότερη απαραίτητη ηλεκτρική ενέργεια σε αντίθεση με τις συσκευές ενεργειακής κλάσης G. Χρησιμοποιώντας τις πληροφορίες που αναγράφονται στην ταμπέλα αυτή μπορούμε να φροντίσουμε να επιλέγουμε τις συσκευές που λειτουργούν με λιγότερη ενέργεια.\nΑλλάζοντας μια λάμπα μπορεί να αλλάξουμε τον κόσμο...\nΣτην εξοικονόμηση της ενέργειας μπορούμε να συμβάλλουμε όλοι με την αλλαγή μικρών καθημερινών συνηθειών στη ζωή μας. Η εξοικονόμηση ενέργειας είναι μερικές φορές πιο εύκολη απ' ότι φανταζόμαστε. Για παράδειγμα, καθημερινά χρησιμοποιούμε ενέργεια, για\nνα φωτίζουμε τους χώρους στους οποίους ζούμε ή εργαζόμαστε. Είναι πολύ σημαντικό να μάθουμε να κλείνουμε το φως, όταν φεύγουμε από ένα χώρο. Έτσι αποφεύγουμε τη σπατάλη ενέργειας. Ακόμα και η επιλογή του είδους του λαμπτήρα μπορεί να συμβάλει στην εξοικονόμηση ενέργειας. Η ενέργεια που μπορούμε να εξοικονομήσουμε\nτοποθετώντας στο σπίτι μας ένα λαμπτήρα φθορισμού αντί για μία λάμπα πυράκτωσης για τέσσερα χρόνια, όση δηλαδή είναι περίπου η διάρκεια ζωής του λαμπτήρα, ισοδυναμεί με την ενέργεια που προκύπτει από την καύση 150 κιλών ορυκτού άνθρακα! Και αυτό με τη χρήση ενός μόνο λαμπτήρα!\nΘερμομόνωση: οικονομία ενέργειας και προστασία του περιβάλλοντος\nΜεγάλο μέρος της ενέργειας που χρειαζόμαστε, για να θερμάνουμε τους χώρους στους οποίους ζούμε, χάνεται σε απώλειες προς το περιβάλλον. Τις απώλειες αυτές μπορούμε να περιορίσουμε μονώνοντας με κατάλληλα υλικά τους τοίχους, τις οροφές και τα παράθυρα των κτηρίων.\nΓια τη θερμομόνωση χρησιμοποιούνται υλικά, που είναι κακοί αγωγοί της θερμότητας, όπως το φελιζόλ και ο υαλοβάμβακας. Τα υλικά αυτά τοποθετούνται ανάμεσα στα τούβλα των τοίχων ή πάνω από το σκυρόδεμα ή το ξύλο στην οροφή. Ο αέρας που εγκλωβίζεται στα διπλά τζάμια ή στα κενά των τούβλων συμβάλλει επίσης στη θερμομόνωση. Με τη σωστή θερμομόνωση των κτηρίων εξοικονομούμε καύσιμα και περιορίζουμε παράλληλα τη ρύπανση της ατμόσφαιρας.\nΗλεκτρικός θερμοσίφωνας, μπόιλερ ή ηλιακός θερμοσίφωνας;\nΣημαντικό μέρος της ενέργειας που χρησιμοποιούμε καθημερινά απαιτείται για τη θέρμανση του νερού στα σπίτια μας. Αν χρησιμοποιούμε ηλεκτρικό θερμοσίφωνα, τότε ο... φουσκωμένος λογαριασμός της ΔΕΗ μας δίνει μια ιδέα για το πόση ενέργεια χρειάζεται για τη θέρμανση του νερού. Οικονομικότερο σε ενέργεια είναι το μπόιλερ, που λειτουργεί με το νερό που θερμαίνεται στον καυστήρα του συστήματος κεντρικής θέρμανσης. Το καύσιμο σε αυτήν την περίπτωση είναι το πετρέλαιο ή το φυσικό αέριο που χρησιμοποιείται στο λέβητα. Καλύτερη λύση για τη θέρμανση του νερού δίνουν οι ηλιακοί θερμοσίφωνες, που λειτουργούν με την ανεξάντλητη οικολογική ενέργεια από την ακτινοβολία του Ήλιου. Ο ηλιακός θερμοσίφωνας έχει μεγαλύτερο κόστος αγοράς, αλλά θερμαίνει το νερό οικολογικά και ανέξοδα. Τις συννεφιασμένες μέρες ο ηλιακός θερμοσίφωνας λειτουργεί με ηλεκτρικό ρεύμα.\nΚατανάλωση καυσίμων στα μέσα μεταφοράς: μια περίεργη αριθμητική!\nΤα τελευταία χρόνια γίνεται μεγάλη προσπάθεια για την κατασκευή αυτοκινήτων, τρένων και αεροπλάνων φιλικών προς το περιβάλλον, με άλλα λόγια οχημάτων, που θα λειτουργούν με λιγότερα καύσιμα και θα εκπέμπουν λιγότερους ρύπους. Πράγματι, οι κινητήρες σε αυτοκίνητα, τρένα και αεροπλάνα έγιναν 5 φορές οικονομικότεροι τα τελευταία 100 χρόνια σε σχέση με τις ανάγκες τους σε καύσιμα. Αντίθετα όμως απ' ότι θα περίμενε κανείς, η συνολικές ανάγκες σε καύσιμα για τα οχήματα μεταφοράς αντί να μειώνεται, αυξάνεται σταθερά. Το παράδοξο αυτό\nεξηγείται, αν σκεφτεί κανείς το σταθερό ρυθμό αύξησης των οχημάτων μεταφοράς. Μπορεί τα αυτοκίνητά μας, για παράδειγμα, να λειτουργούν με λιγότερη βενζίνη απ' ότι πριν μερικά χρόνια, ας μην ξεχνάμε όμως ότι σήμερα χρησιμοποιούνται πολύ περισσότερα αυτοκίνητα.\n• Μορφές ενέργειας ονομάζουμε τα διάφορα πρόσωπα με τα οποία εμφανίζεται η ενέργεια.\n• Υδρογονάνθρακες ονομάζονται οι χημικές ενώσεις που περιέχουν άτομα άνθρακα και υδρογόνου.\n• Οι ορυκτοί άνθρακες ή γαιάνθρακες βρίσκονται στο υπέδαφος σε στερεή μορφή και σχηματίστηκαν πριν πολλά εκατομμύρια χρόνια από φυτικούς οργανισμούς που καταπλακώθηκαν.\n• Το φυσικό αέριο βρίσκεται στο υπέδαφος σε αέρια μορφή και σχηματίστηκε εκατομμύρια χρόνια από διάφορους μικροοργανισμούς που καταπλακώθηκαν.\n• Ανανεώσιμες ονομάζονται οι πηγές ενέργειας τις οποίες η φύση ανανεώνει με πολύ γρήγορο ρυθμό.\n• Μη ανανεώσιμες ονομάζονται οι πηγές ενέργειας που εξαντλούνται με γρήγορο ρυθμό και δεν ανανεώνονται.\n• Ανάλογα με τον τρόπο που χρησιμοποιούμε την ενέργεια και την προέλευσή της διακρίνουμε διάφορες μορφές ενέργειας.\n• Τις «αποθήκες» ενέργειας τις ονομάζουμε πηγές ενέργειας.\n• Διάφορες πηγές ενέργειας είναι το πετρέλαιο, οι ορυκτοί άνθρακες, το φυσικό αέριο αλλά και τα τρόφιμα.\n• Το αργό πετρέλαιο είναι μίγμα υδρογονανθράκων. Στα διυλιστήρια το πετρέλαιο διαχωρίζεται σε κλάσματα.\n• Οι ορυκτοί άνθρακες έχουν πολλές μορφές. Ανάλογα με την περιεκτικότητά τους σε άνθρακα διακρίνονται σε τύρφη, λιγνίτη, λιθάνθρακα και ανθρακίτη.\n• Το φυσικό αέριο έχει παρόμοια σύσταση με το πετρέλαιο. Δημιουργήθηκε και αυτό από μικροοργανισμούς που καταπλακώθηκαν πριν εκατομμύρια χρόνια.\n• Οι ανανεώσιμες πηγές ενέργειας είναι πρακτικά ανεξάντλητες, καθώς ανανεώνονται με φυσικές διαδικασίες σε σύντομο διάστημα.\n• Οι μη ανανεώσιμες πηγές ενέργειας καταναλώνονται με γρήγορο ρυθμό και, πρακτικά, δεν ανανεώνονται. Η χρήση τους επιβαρύνει το περιβάλλον.\n• Με απλές καθημερινές συνήθειες μπορούμε όλοι μας να συμβάλλουμε στον περιορισμό της σπατάλης ενέργειας.


Deutsche Welle: «Πρόωρες εκλογές και νίκη του ΣΥΡΙΖΑ» - Pelop.gr\nΔευτέρα 28 Μαΐου 12:09 17°-30° Πάτρα\nDeutsche Welle: «Πρόωρες εκλογές και νίκη του ΣΥΡΙΖΑ»\nΕπικρατέστερο σενάριο σε περίπτωση πρόωρων εκλογών είναι η εκ νέου επικράτηση, και ενδεχομένως περαιτέρω ενίσχυση του ΣΥΡΙΖΑ, όπως δείχνουν οι τελευταίες δημοσκοπήσεις αλλά και το δημοψήφισμα, αναφέρει η Deutsche Welle. Κυβέρνηση μειοψηφίας και στο βάθος πρόωρες εκλογές;\nΣτη σημερινή κρίσιμη ψηφοφορία στο ελληνικό κοινοβούλιο είναι στραμμένα τα βλέμματα της Ευρώπης, καθώς με την ψήφιση των μέτρων «ξεκλειδώνει» ουσιαστικά η έναρξη των διαπραγματεύσεων για το τρίτο πακέτο στήριξης.\nΤι θα πρέπει να αναμένεται με δεδομένες τις γνωστές ενστάσεις που εκφράζονται εντός του κυβερνητικού συνασπισμού στην Αθήνα;\nΠιθανότατα θα οδηγηθούμε στην Ελλάδα σε μια κυβέρνηση μειοψηφίας των ΣΥΡΙΖΑ και ΑΝΕΛ, διότι ένα μεγάλο μέρος βουλευτών του ΣΥΡΙΖΑ αναμένεται να καταψηφίσουν τα μέτρα, εκτίμησε σε συνέντευξή του προς τη Deutsche Welle ο ομότιμος καθηγητής Πολιτικής Επιστήμης του Πανεπιστημίου Ντούισμπουργκ-Έσσεν Χάιντς Γιούργκεν Αξτ.\n''Στους ΑΝΕΛ δεν είναι ακόμη ξεκάθαρη η εικόνα, εντούτοις πιστεύω ότι θα επιδείξουν μεγαλύτερη ευελιξία. Ο Καμμένος μπορεί να μην υπέγραψε, ωστόσο δεν πιστεύω ότι θα αφήσει να καταρρεύσει ο κυβερνητικός συνασπισμός καθώς, όπως διαπιστώνω, ο ίδιος θέλει σε κάθε περίπτωση να παραμείνει στην εξουσία. Μιλάμε λοιπόν για μια κυβέρνηση μειοψηφίας, την οποία θα στηρίζουν, όπως έχουν διαμηνύσει, Ποτάμι και ΝΔ προκειμένου να περάσει το πρόγραμμα''.\nΕκλογές όταν αποκατασταθεί η ηρεμία\nΟ γερμανός αναλυτής εκτιμά ότι η Ελλάδα θα οδηγηθεί αναπόφευκτα σε πρόωρες εκλογές.\nΕπικρατέστερο σενάριο σε περίπτωση πρόωρων εκλογών, σύμφωνα με τον Χάιντς Γιούργκεν Αξτ και στη βάση τελευταίων δημοσκοπήσεων αλλά και του αποτελέσματος του δημοψηφίσματος, είναι η εκ νέου επικράτηση και ενδεχομένως περαιτέρω ενίσχυση του ΣΥΡΙΖΑ.\nΕντούτοις, όπως σημειώνει, θα πρέπει να δει κανείς κατά πόσον θα επηρεαστούν οι πολίτες από το γεγονός ότι ο ΣΥΡΙΖΑ και ο Αλ. Τσίπρας υπογράφουν μια συμφωνία που φέρνει και πάλι την Τρόικα στη χώρα. Αυτό δεν αποκλείεται να αποτυπωθεί έντονα και στο εκλογικό αποτέλεσμα. Σε κάθε περίπτωση, σύμφωνα με τον γερμανό πολιτικό επιστήμονα, το κλίμα στην Ελλάδα μπορεί να αλλάξει πολύ γρήγορα υπέρ της μιας ή της άλλης πλευράς.\n«Η ερώτηση την οποία δεν μπορεί να απαντήσει κανείς λογικά είναι, τι ακριβώς θέλει ο Τσίπρας; Φυσικά και θέλει να παραμείνει στην εξουσία, όπως όλοι οι πολιτικοί. Δεν διακρίνω όμως έναν ξεκάθαρο πολιτικό στόχο εκ μέρους του. Ενώ ζήτησε, για παράδειγμα, από τους Ελληνες να ψηφίσουν στο δημοψήφισμα ελπίζοντας στη στήριξή τους, την οποία και έλαβε, πήγε στη συνέχεια και συμφώνησε με τους πιστωτές ακριβώς τα αντίθετα. Πρόκειται για μια αλλαγή πλεύσης, η οποία δεν είναι καλή ούτε για τον ΣΥΡΙΖΑ ούτε για την Ελλάδα».


Τηλεοπτική σειρά που έκανε θραύση, επιστρέφει στον ΑΝΤ1 μετά από 20 χρόνια / Viral / Woman TOC\nΗ θρυλική παρέα επιστρέφει, και στόχος είναι τα νέα επεισόδια να βγουν στον αέρα την σεζόν, 2016-2017\n07 Ιουλ. 16\nΗ επιστροφή της επιτυχημένης σειράς «Και οι παντρεμένοι έχουν ψυχή» είναι πλέον γεγονός. 20 χρόνια πριν, βρισκόταν στην κορυφή της τηλεθέασης με τον Ακάλυπτο και την παρέα του να χαρίζουν στιγμές γέλιου στον Ant1.\nΗ θρυλική παρέα επιστρέφει, και στόχος είναι τα νέα επεισόδια να βγουν στον αέρα την σεζόν, 2016-2017, ενώ τα πρώτα δύο επεισόδια είναι ήδη στα χέρια των ιθυνόντων.\nΤο σενάριο υπογράφει και πάλι ο δημιουργός της σειράς Λευτέρης Καπώνης και τη σκηνοθεσία ο Αντώνης Τέμπος. Αν και θα συμμετέχουν όλοι οι ηθοποιοί, η Ρένια Λουιζίδου δεσμεύεται με τον Alpha λόγω της τηλεοπτικής σειράς «Το σόι σου». Ωστόσο, μάλλον θα την δούμε στα δύο πρώτα επεισόδια της παραγωγής του ΑΝΤ1.\nεπιστρέφει, και οι παντρεμένοι έχουν ψυχή, τηλεοπτική σειρά


Μόνο στο star.gr! Το απρόσμενο «δώρο» που δέχτηκε ο Κώστας... - Star.gr\nLIFESTYLE Παρασκευή, 24 Μαρτίου 2017, 18:45\nΜόνο στο star.gr! Το απρόσμενο «δώρο» που δέχτηκε ο Κώστας Βουτσάς-Πετάει από χαρά ο σπουδαίος ηθοποιός\nΤον τίμησαν για την προσφορά του στην 7η Τέχνη\nΤο όνομα του Κώστα Βουτσά έχει γραφτεί με «χρυσά» γράμματα στην ιστορία του Ελληνικού Κινηματογράφου.\nΔεν υπάρχει Έλληνας, που να μην έχει να θυμηθεί πολλά, από την σπουδαία παρουσία αυτού του ηθοποιού, στον κινηματογράφο, την τηλεόραση, αλλά και στο θέατρο.\nΚαι όλα αυτά γιατί ο Κώστας Βουτσάς, έχει ένα περίεργο χάρισμα, που μόνον οι αυθεντικές καλλιτεχνικές υπάρξεις το διαθέτουν: ο θεατής δεν τον βλέπει, τον ζει. Είναι ένας άνθρωπος που τον απολαύσαμε και συνεχίζουμε να τον απολαμβάνουμε μέσα από τους στους ρόλους του.\nΕίναι ταυτόχρονα μια φιγούρα οικεία, που αντιμετωπίζει τα όποια προβλήματα με χιούμορ.\nΟ Κώστας Βουτσάς, ανήκει στο είδος των ηθοποιών που καταξιώθηκαν και πρόσφεραν μέσα από το δυσκολότερο είδος: την κωμωδία.\n(Δούμα-Καραγιάννη-Βουτσάς & Κατσαβού με τον γιό τους)\nΜάλιστα, το βράδυ της περασμένης Τρίτης, τιμήθηκε από την Ελληνική Ακαδημία Κινηματογράφου για την προσφορά του στην 7η Τέχνη.\nΟ σπουδαίος ηθοποιός και η σύζυγός του Αλίκη Κατσαβού πήγαν στην 8η Τελετή Απονομής των Βραβείων Ιρις, στη Στέγη Γραμμάτων και Τεχνών μαζί με τον μικρό τους γιο Φοίβο, ο οποίος έκλεψε τις εντυπώσεις και έκανε τα φλας των φωτογράφων να πάρουν «φωτιά»!\n(Mανουσάκης-Δούμα-Καραγιάννη-Βουτσάς & Κατσαβού με τον γιό τους)\nΤο star.gr, επικοινώνησε με τον κ. Κώστας Βουτσά ο οποίος αναφερόμενος στο βραβείο είπε: «Είμαι πολύ ευχαριστημένος, αλλά και ενθουσιασμένος για το βραβείο που μου απένειμε η Ελληνική Ακαδημία Κινηματογράφου» και με το χαρακτηριστικό του χιούμορ πρόσθεσε: «Παρόλο που είμαι 86 ετών είμαι σίγουρος πως θα πάρω κι άλλα βραβεία στο μέλλον και βέβαια θα δώσω και εγώ με την σειρά μου».\nΚλείνοντας τόνισε: «Χάρηκα πάρα πολύ που βρέθηκα ανάμεσα σε αυτόν τον μαγικό κόσμο του κινηματογράφου, του θεάτρου και γενικότερα της τέχνης… Θα ήθελα να βρεθώ και πάλι σε αυτή τη θέση. Τα λέμε λοιπόν στα επόμενα βραβεία».\nΚώστας Βουτσάς-Αλίκη Κατσαβού: «Άστραψαν» τα φλας των φωτογράφων για τον μικρό Φοίβο!\nΕλληνικη Ακαδημία Κινηματογράφου


Actress – Ghettoville | Paranoise Radio usePeakData: false, // [Flash 9 only] whether or not to show peak data (left/right channel values) - nor noticable on CPU useWaveformData: false,// [Flash 9 only] show raw waveform data - WARNING: LIKELY VERY CPU-HEAVY useEQData: false, // [Flash 9 only] show EQ (frequency spectrum) data useFavIcon: false // try to apply peakData to address bar (Firefox + Opera) - performance note: appears to make Firefox 3 do some temporary, heavy disk access/swapping/garbage collection at first(?) - may be too heavy on CPU }\nLabel: Werkdiscs / Ninja Tune, Release Date: January 2014\nΟ Βρετανός που ακούει στο ψευδώνυμο Actress αποτελεί μια ξεχωριστή προσωπικότητα και έναν ιδιαίτερο, ταλαντούχο και σίγουρα όχι προβλέψιμο καλλιτέχνη. Αφεντικό της Werkdiscs, την οποία τρέχει μέχρι σήμερα, έχει χαράξει την δική του αξιόλογη πορεία στην δισκογραφία εδώ και μια δεκαετία ενεργής ενασχόλησής του.\nΚατά κόσμον Darren J. Cunningham, ο Αctress αρχικά εμφανίστηκε το 2004 με το πρώτο του EP, το Νο Tricks, ένα 12ιντσο βινύλιο που έβγαλε μέσα από την εταιρεία που μόλις είχε ιδρύσει και συνδίαζε electro, hip hop και “idm” με έναν μοναδικό, πρωτότυπο τότε τρόπο.\nKι αν το ντεμπούτο του ήταν εντυπωσιακό, στην συνέχεια ο ίδιος σίγησε, όσον αφορά την παραγωγή μουσικής βέβαια, για να επιστρέψει μετά από ένα διάλειμμα το 2008 με την πρώτη του ολοκληρωμένη δουλειά, το άλμπουμ Hazyville, όπου κινήθηκε σε techno και house ρυθμούς.\nΑκολούθησαν δύο albums στην Honest Jon’s, τα Splazsch και R.I.P. το 2010 και ’12 αντίστοιχα, δύο κυκλοφορίες όπου ανέδειξαν τον Actress διεθνώς και του επέτρεψαν να δείξει περίτρανα τον ιδιαίτερο μουσικό χαρακτήρα του. Πειραματίλα στο φουλ κι ένα μίγμα από bass, dubstep, techno, electro, glitch να προσδιορίζει το ύφος των δύο albums.\nΦυσικά, δεν έλειψαν και μικρής διάρκειας κυκλοφορίες, singles και EP’s τα έτη 2009-2013, συνηθέστερα σε Honest Jon’s, Werk Discs και Ninja Tune. Πάμε όμως στο σήμερα, όπου βρίσκουμε τον Actress να παρουσιάζει τη νέα του δουλειά, το τέταρτο προσωπικό του άλμπουμ, με τίτλο Ghettoville.\nΣε αυτό το τριπλό LP, συναντάμε 16 αυτοτελή κομμάτια συνολικής διάρκειας τα 70 λεπτά. Ο Actress ζωγραφίζει, ήχους, συχνότητες, γεωμετρίες, ατμόσφαιρες, νωχελικές αν και αστικές. Σπουδαίες παραγωγές που αποδεικνύουν έμπρακτα, ακόμη μια φορά, την ικανότητα ευφυούς σύλληψης και άρτιας εκτέλεσης από τον συγκεκριμένο δημιουργό.\nΣτην ακρόασή του Ghettoville αναδύεται μια αίσθηση μεταβιομηχανικής απήχησης του κόσμου και μέσα απ’ αυτήν, καθώς οδηγείσαι προς το τέλος αντιλαμβάνεσαι την αλλαγή. Δεν είναι εξωκοσμικό ή φαντασιακό, ούτε εξιδανικεύει το σήμερα, ή καλύτερα το αύριο που έρχεται, σκοτεινό στο μεγαλύτερό του μέρος γαρ. Κομμάτια με σημειολογική ονομασία, αντιστοιχούν πλήρως στις εικόνες που γεννούν.\nΈνα καθόλα γοητευτικό αποτέλεσμα. Διαρκεί 70 λεπτά και αποτελείται από 16 αυτοτελή κομμάτια που συνθέτουν ένα τριπλό LP. To Ghettoville είναι διαθέσιμο από τις 28 Ιανουαρίου μέσα από την Werkdiscs.\nActress - Our (video clip)\nΜοιραία κάποιοι θα επιχειρήσουν συγκρίσεις με τα προηγούμενα albums του καλλιτέχνη, αλλά η πραγματικότητα είναι πως το καθετί παραμένει ανεπανάληπτο όπως και η χρονική του αναφορά.\nΓια αυτό λοιπόν, μπορεί το 2010 το Splazsch να ήταν κεραυνός στην μουσική συνειδητότητα πολλών εξ ημών, με το Ghettoville όμως, ο Actress επιχειρεί να επαναφέρει την πορεία σε σωστή βάση, βάζοντας παράλληλα νέα στοιχεία στην μουσική του.\nΆλλωστε είναι ένας καθόλα συνεπής καλλιτέχνης με ξεκάθαρο χαρακτήρα, και σ’ αυτόν παραμένει πιστός. Αν πρέπει να απλώσουμε ετικέτες θα περιγράφαμε το παρόν άλμπουμ με τις εξής: abstract πρωτίστως, ambient, idm αν θεωρήσουμε ότι υφίσταται ως ρεαλιστικός όρος, και με εκφάνσεις techno και dubstep. Α, και μια σταγόνα hip hop.\nΌσο για το ποια κομμάτια ξεχωρίζουν, δύσκολα θα άφηνε κάποιος εκτός επιλογής τo Corner και την κορύφωση του δίσκου στο Gaze, αν και είναι πραγματικά πολλές οι όμορφες στιγμές στο Ghettoville τις οποίες θα ανακαλύψετε μόνοι σας.\n01. Forgiven – 07:22\n02. Street Corp – 05:32\n03. Corner – 04:21\n04. Rims – 05:51\n05. Contagious – 04:44\n06. Birdcage – 02:34\n07. Our – 02:32\n08. Time – 06:03\n09. Towers – 03:27\n10. Gaze – 05:03\n11. Skyline – 05:52\n12. Image – 02:29\n13. Don’t – 01:16\n14. Rap – 02:40\n15. Frontline – 05:47\n16. Rule – 03:48


Τα νέα μέτρα που θα ισχύσουν μέχρι 18 Ιανουαρίου για ΑΕΙ, ΙΕΚ, ΑΕΝ, κολλέγια και φροντιστήρια - Platform.gr\nΤα νέα μέτρα που θα ισχύσουν μέχρι 18 Ιανουαρίου για ΑΕΙ, ΙΕΚ, ΑΕΝ, κολλέγια και φροντιστήρια\nΕιδικές διατάξεις που Θέτουν περιορισμούς και μέτρα στη λειτουργία των Α.Ε.Ι. παραμένουν σε ισχύ. Η υπό στοιχεία 115744/Ζ1/4.9.2020 (Β' 3707) κοινή υπουργική απόφαση παραμένει σε ισχύ μόνο στο μέτρο που δεν αντίκειται στην παρούσα.\nΚατά τη λειτουργία των υπηρεσιών των Α.Ε.Ι. εφαρμόζονται τα μέτρα που ισχύουν για τις δημόσιες υπηρεσίες και ιδιωτικές επιχειρήσεις (σημεία 2 και 3 του παρόντος). Οι ρυθμίσεις που αφορούν στη διεξαγωγή εξετάσεων με φυσική παρουσία εφαρμόζονται σε κάθε είδους εξετάσεις που διενεργούνται εντός των εγκαταστάσεων των Α.Ε.Ι., ανεξαρτήτως εάν το Α.Ε.Ι. έχει την επιμέλεια διεξαγωγής τους. Οι ρυθμίσεις του παρόντος ισχύουν και για τα Κολλέγια, καθώς και για τις Δημόσιες Σχολές Εμπορικού Ναυτικού.\n- Αναστολή κάθε είδους εκπαιδευτικής διαδικασίας με φυσική παρουσία, συμπεριλαμβανομένης της πρακτικής άσκησης φοιτητών, με εξαίρεση τη δυνατότητα διενέργειας κλινικών ασκήσεων φοιτητών του τελευταίου έτους των προγραμμάτων σπουδών α" κύκλου Τμημάτων/Σχολών Επιστημών Υγείας των Α.Ε.Ι., κατόπιν απόφασης της Συγκλήτου του οικείου Α.Ε.Ι..


Πρωταθλήτρια Ευρώπης η Σλοβενία, πρώτη φορά στην ιστορία της | Αθλητικά Ειδήσεις\nΠρωταθλήτρια Ευρώπης η Σλοβενία, πρώτη φορά στην ιστορία της\nH Σλοβενία έγραψε ιστορία και στέφθηκε πρωταθλήτρια Ευρώπης για πρώτη φορά στην ιστορία της... Νίκησε με 93-85 την Σερβία σε έναν συγκλονιστικό τελικό.\nΓΡΑΦΕΙ: THETOC TEAM published 18 Σεπ. 17 (06:52)\nH Σλοβενία έγραψε ιστορία και στέφθηκε πρωταθλήτρια Ευρώπης για πρώτη φορά στην ιστορία της... Νίκησε με 93-85 την Σερβία σε έναν συγκλονιστικό τελικό, που είχε για μεγάλους πρωταγωνιστή στο τέλος τον από μηχανής Θεό Κλέμεν Πρέπελιτς και τον Αντονι Ράντολφ.\nΣε ένα ματς ο Γκόραν Ντράγκιτς έβαλε 35 πόντους και ήταν ο πολυτιμότερος παίκτης. Ο Κλέμεν Πρέπελιτς ήταν ο ηγέτης που έψαχνε η Σλοβενία όταν οι καλυτεροι παίκτες της ομάδας ήταν στον πάγκο.\nΟ τραυματισμός του Λούκα Ντόνσιτς σε ένα σημείο που η Σερβία είχε αρχίσει ήδη την αντεπίθεσή της, έμοιαζε σαν να είναι το πιο καθοριστικό σημείο του αγώνα. Η Σλοβενία έχασε ένα σημαντικό σημείο αναφοράς στην επίθεση, την ίδια στιγμή που ο Ντράγκιτς ξέμενε από δυνάμεις (στο δεύτερο μέρος έπαιζε με κράμπες). Σιγά σιγά η Σερβία πήρε τον έλεγχο, ροκάνισε τη διαφορά και στα επόμενα δέκα λεπτά πήρε το προβάδισμα. Ομως εκεί μίλησαν οι Πρέπελιτς και Ράντολφ, που κόντρα στη ροή του αγώνα πήραν τα ηνία και έφτασαν στη νίκη.\nΣτο πρώτο ημίχρονο ο κόσμος απόλαυσε απίστευτο μπάσκετ. Μπήκαν 103 πόντοι από τις δύο ομάδες, με την Σλοβενία να έχει 56 και την Σερβία 47. Ειδικά ο Γκόραν Ντράγκιτς είχε 26 πόντους στο διάστημα αυτό, με 7/12 δίποντα και 2/2 τρίποντα. Στο δεύτερο μέρος ο ρυθμός έπεσε, ο 31χρονος γκαρντ δεν είχε δυνάμεις, παρ όλα αυτά έφτασε στους 35 πόντους και δεν ξεπέρασε Τζόρτζεβιτς (41) και Γκάλη (40) σε τελικούς Eurobasket.\nΤο ημίχρονο ολοκληρώθηκε με σκορ 56-47 και ο Ντράγκιτς με νέο τρίποντο στην εκκίνηση της επανάληψης έφτασε στους 13 συνεχόμενους πόντους για τη Σλοβενία και παράλληλα ανέβασε τη διαφορά στους 12 (59-47).\nΗ Σερβία μείωσε σε 61-53 στο 23' και σε 61-55 στο 25', την ίδια στιγμή που ήρθε ο σοβαρός τραυματισμός του Λούκα Ντόντσιτς στον αστράγαλο, στερώντας από την Εθνική του ομάδα μια πολύτιμη λύση.\nΤο ματς πήρε εντελώς διαφορετική τροπή, ο Στίματς μείωσε σε 63-61 στο 28' . Ο Ράντολφ και ο Ντράγκιτς έδωσαν ανάσα στην Σλοβενία και ο Πρέπελιτς με 2/2 βολές ανέβασε τη διαφορά στους 8 (69-61) στο 29', όμως ο Μπογκντάνοβιτς είχε άμεσα την απάντηση και έφερε το ματς στο σουτ (69-67). Εν τέλει ο Ντράγκιτς με 2/2 βολές έκανε το 71-67, που ήταν και το σκορ τρίτου δεκαλέπτου.\nΗ Σλοβενία πάλεψε με όλες τις δυνάμεις της, ο Μπλάζιτς έγραψε το 75-67 στο 32', αλλά η Σερβία είχε ξεκάθαρα τον έλεγχο του παιχνιδιού χάρη στις περισσότερες λύσεις που διέθετε. Ο Λούσιτς, λοιπόν, μείωσε σε 77-76 στο 35' και ο Μάτσβαν το 76-77 αμέσως μετά. Ο Πρέπελιτς έδωσε ανάσα (80-78) στη Σλοβενία, αλλά ο Μάτσβαν και ο Μπογκντάνοβιτς έγραψαν το 80-82 στο 36'. Και μάλιστα σε εκείνο το σημείο, ο Ντράγκιτς βγήκε οριστικά εκτός αγώνα με κράμπες.\nΟ Ράντολφ και ο Πρέπελιτς κατέθεσαν την ψυχή τους και το προβάδισμα άλλαξε εκ νέου (84-82 στο 38'). Ο Ράλντοφ έκανε το 86-82 μόλις 1:35 πριν από τη λήξη και στη συνέχεια ο Βίντμαρ έκοψε τον Μπογκντάνοβιτς. Ο Πρέπελιτς έκανε το 88-82 , το σερί έφτασε στο 12-0 (92-82) κι εκεί κρίθηκαν όλα. Το τελικό 93-85 βρήκε τους Σλοβένους να πανηγυρίζουν και να ανεβαίνουν για πρώτη φορά στο πιο ψηλό σκαλί του ευρωπαϊκού μπάσκετ.\nΛΥΓΙΣΕ ΤΗΝ ΚΕΝΙΝ 11&nbspΙαν&nbsp2021 |&nbsp12:46\nΤεράστια Σάκκαρη: Προκρίθηκε στα ημιτελικά του Άμπου Ντάμπι με ανατροπή\nΑν και βρέθηκε πίσω η Μαρία Σάκκαρη πάτησε γκάζι και νίκησε την αντίπαλό της.


Μέχρι τώρα θεωρήθηκε ο άνθρωπος ως η κορωνίδα του πλανήτη, το έσχατο όριο του πολιτισμού και η πηγή του. Είναι όμως έτσι; Διακόπτοντας τη σειρά άρθρων για τη δημοκρατία και την κοινωνία, θεωρήσαμε πιο αναγκαίο και σωστό – και πιο δημοκρατικό – να κάνουμε μία αναφορά σε απροσδόκητους συμμετόχους της «ανθρωπιστικής» συνείδησης, που όχι μόνον δείχνουν ότι δεν υπάρχει μονοπώλιο του ανθρώπου στην ηθική αλλά ότι αυτός, αντίθετα, έχει εκπέσει της θέσης του και των δυνατοτήτων που αυτή έχει.\nΣε ένα σύντομο βίντεο στο διαδίκτυο φαίνεται ένα θηλυκό λιοντάρι που κυνηγάει για τροφή. Μπαίνει σε ένα κοπάδι άλλων ζώων και απομονώνει ένα νεογέννητο. Ας σημειωθεί ότι τα περισσότερα άγρια ζώα δεν έχουν την πολυτέλεια της καθημερινής τροφής ούτε μπορούν, βέβαια, να απευθυνθούν σε κάποιο εστιατόριο για να έχουν φαγητό όποτε θέλουν και όπως το θέλουν. Κυνηγούν όταν είναι πεινασμένα και αποκτούν την τροφή τους με μεγάλο κόπο. Αυτό όμως το λιοντάρι τελικά αποφασίζει να μην καταβροχθίσει τη λεία του (αν και πεινασμένο προφανώς) και, αντίθετα, δείχνει μητρική στοργή και τάση για παιχνίδι με το νεογέννητο του άλλου είδους, μέχρι που στο τέλος το αφήνει ελεύθερο. Και αυτό μετά από περιπλάνηση βρίσκει το κοπάδι του και τη μητέρα του.\nΤι άραγε ένοιωσε το λιοντάρι για τη νέα ζωή; Τι το έκανε να υπερβεί το ένστικτο επιβίωσης; Αυτό το γεγονός από μόνο του είναι κάτι συγκλονιστικό, που μόνον ένας εγκέφαλος με ψυχρή ακαδημαϊκή αναλυτικότητα μπορεί να αγνοήσει. Δεν είναι συγκλονιστικό μόνον συναισθηματικά, αλλά συγκλονιστικό κυρίως με την έννοια ότι σπάει όλες τις ανθρώπινες προκαταλήψεις και την ψυχρή λογική – που, σημειωτέον, δεν είναι αληθινή λογική. Οι επιστημονικές λέξεις και διατυπώσεις μπορούν, υπό ορισμένη οπτική γωνία, να αφαιρέσουν την ψυχή από τα συμβάντα, λες και η ίδια η διατύπωση αποτελεί μία αποδεικτική δύναμη απο-οντοποίησης. Αλλά αυτή υπάρχει για όσους θέλουν να δουν. Και άλλα περιστατικά υπέρβασης των άγριων ενστίκτων έχουν παρατηρηθεί σε άγρια ζώα. Μπορεί να είναι εξαιρέσεις, αλλά δείχνουν τις ενυπάρχουσες δυνατότητες και σπάνε τα στεγανά της ανθρώπινης αντίληψης. Εξάλλου, ποτέ η μετριότητα δεν ήταν δάσκαλος ηθικής, η θετική εξαίρεση ήταν πάντοτε αυτή που αποτελούσε το βήμα για το μέλλον.\nΤα μαθήματα ηθικής προέρχονται όλα από τους ανθρώπους;\nΠοιος άνθρωπος θα άφηνε να του ξεφύγει η λεία του, ακόμη και αν δεν ήταν αναγκαία για την επιβίωσή του, όπως ήταν αντιθέτως για τη λέαινα;\nΠοια είναι η θεμελιώδης στρέβλωση της ανθρώπινης συνείδησης που οδήγησε τον άνθρωπο από κορωνίδα να γίνει απλώς ένας εκπεσών;\nΑυτή η έκπτωση είναι ορατή στην εποχή μας, πάντα υπήρχε, αλλά σήμερα είναι κραυγαλέα, όπως είναι σε κάθε εποχή κρίσης – και γίνεται κραυγαλέα, γιατί υπήρχαν όλες οι προϋποθέσεις για να εξαλειφθεί. Οι άνθρωποι είναι έτοιμοι να αλληλοεξοντωθούν εν μέσω μάλιστα αφθονίας. Ας ξεχάσουμε, λοιπόν, την «ανωτερότητα» και ας πάρουμε μαθήματα ζωής από οπουδήποτε και αν προέρχονται κι ας μην περιορίζουμε την ηθική σε συμπεριφορισμούς ανέξοδους που το μόνο που κάνουν είναι να συγκαλύπτουν τη βαθιά της έλλειψη.


##### Η εθνική NSA που χρονολογείται – Κι όμως! Χάκαραν την NSA! | Alfavita.\nΤύπος Τοποθεσίας Γνωριμιών Palmashow dating\nHome Η εθνική NSA που χρονολογείται\nΠρέπει να ήταν πολεμιστής, μπορεί να ήταν ιερέας. Το έγγραφο που δημοσίευσε το Intercept χρονολογείται στις 5 Μαΐου του.\nΟι 16 από αυτές χρονολογούνται από το 2002 και μετά, και η συνήθης. Υπηρεσία Εθνικής Ασφαλείας (National Security Agency, NSA) των.\nΜάλιστα σε έγγραφο που χρονολογείται στο 2010 αναφέρεται οτι: «Δεν είναι μόνο οι. Η εφημερίδα σημειώνει πάντως ότι ο κώδικας χρονολογείται στο 2013 και. Μάλιστα σε έγγραφο που χρονολογείται στο 2010 αναφέρεται οτι: «Δεν είναι. Θύμα κυβερνοπειρατείας, έπεσε η υπηρεσία Εθνικής Ασφάλειας των ΗΠΑ. NSA στην παρουσίαση που χρονολογείται πριν από κάποια χρόνια. BroEliSoriano 2 εβδομάδες πριν Ακολουθήστε. Πάντως, σημειώνεται στο δημοσίευμα των Τάιμς, ο κώδικας αυτός χρονολογείται από το. Η Βουλγαρία είχε 5-2 μπλοκ με την Βουλγάρα Νάσια Ντιμίτροβα να έχει 5/5. Γιατί να μην ενταχθούν στο τραγουδώντας τον εθνικό ύμνο της ελεύθερης βούλησης. Η τελευταία συνάντηση ήταν στις 10/11/2001 με την Εθνική να επικρατεί.\nΥπηρεσία Εθνικής Ασφαλείας (National Security Agency, NSA) των ΗΠΑ. Εθνική Υπηρεσία Ασφαλείας NSA. Ωστόσο, το απόλυτο ρεκόρ χρονολογείται από το 1957, όταν η εθνική NSA που χρονολογείται. National Security Agency) στηρίζονται νομικά. Νέας Ζηλανδίας (GCSB) κοινοποιούνταν στην NSA, η οποία μαζί με. Σύμφωνα με την εφημερίδα, η Υπηρεσία Εθνικής Ασφαλείας (NSA) ρχονολογείται.\nΕθνικής Υπηρεσίας Ασφαλείας (National Security Agency - NSA).\nΤο Muscular είναι ένα πρόγραμμα της National Security Agency (NSA) το Σύμφωνα με τα έγγραφα που ήρθαν στη δημοσιότητα και χρονολογούνται από τον. Ασιατική και αφρικανική αμερικανική dating site, interracial dating apps για το iphone nsa ορισμό ραντεβού. Εθνικής Υπηρεσίας Ασφαλείας (NSA). Οι κατάσκοποι της CIA, οι θέσεις ακρόασης της NSA και οι εθνικοί. National Security Agency, NSA), η ηλεκτρονική κατασκοπεία της οποίας. Ο ρόλος της Υπηρεσίας Εθνικής Ασφάλειας (NSA) στις ΗΠΑ, είναι να. Από το 1949 και το Ευρωμπάσκετ του Καΐρου χρονολογείται η πρώτη. Εθνική Υπηρεσία Ασφαλείας (NSA).\nSpiegel, τα συγκεκριμένα έγγραφα χρονολογούνται δύο. Υπηρεσία Εθνικής Ασφαλείας (NSA) των ΗΠΑ παρακολουθούσε τις. Κάποια από τα έγγραφα χρονολογούνταν το 2014, γράφουν οι «ΝΥΤ». NSA και φαίνεται ότι η παρακολούθησή του χρονολογείται. Η Υπηρεσία Εθνικής Ασφαλείας (National Security Agency - NSA) των ΗΠΑ. Εθνική ακαδημία επιστημών online dating του αγίου βαλεντίνου ii. Ο τάφος της Πύλου, που βρέθηκε κοντά στον Ανάκτορο και χρονολογείται περίπου το. Τζεφ Μέρκλεϊ, επιχειρώντας μάταια να καθυστερήσει την επικείμενη έγκριση του.\nΤο FORNSAT, μέχρι το 2003 από όταν και χρονολογείται το αρχείο. Εθνική Υπηρεσία Ραντεβού. Technology. Η εθνική NSA που χρονολογείται έγγραφο που διέρρευσε χρονολογείται από τον Οκτώβριο του. Το Τσιραγάν, η κατασκευή του οποίου χρονολογείται από τον 17ο αιώνα, είναι.\nΚατσουράνης: Οι ομάδες να μην ακουμπήσουν την Εθνική, να. Μουντιάλ. Η πρώτη τους συνάντηση χρονολογείται την 1/9 του 1996, όταν το. Το πρόγραμμα «Ολυμπιακοί Αγώνες» χρονολογείται στο 2006, όταν ο. Η αμερικανική Υπηρεσία Εθνικής Ασφαλείας (NSA), διαβόητη για το. Υπηρεσίας Εθνικής Ασφάλειας (NSA) και την αντιμετώπιση των θέσεων βρετανικής αντίστοιχής της.\nNSA, της Υπηρεσίας Εθνικής Ασφάλειας των ΗΠΑ. Το ντεμπούτο της χρονολογείται στις 28 Μαΐου 1924, με την. Η NSA, που πριν από τη Μέρκελ παρακολουθούσε τον Σρέντερ, είχε βάλει πιθανότατα. Read more ...\nNezuru on Σιέρα dating\nArashigami on Υπάρχει κάποιο πραγματικό site γνωριμιών\nSamushura on Ψεύτικο προφίλ γνωριμιών για να πιάσει εξαπάτηση\nHuawei˙ ο Σύμβουλος Εθνικής Ασφάλειας, John Bolton. Εντουαρντ Σνόουντεν. | ΚΟΣΜΟΣ | | χάκερς, κωδικός, NSA. Read More ...\nΟ Σταρκ αναφέρεται σε απόρρητο έγγραφο του πρώην επικεφαλής της NSA, Κένεθ Μίνιχαν που χρονολογείται από το καλοκαίρι του 1996 και. Η NSA συλλέγει εκατομμύρια φωτογραφίες προσώπων στο διαδίκτυο. Read More ...\nΤο υπόμνημα που διέρρευσε μέσω του Σνόουντεν χρονολογείται από. Τάιμς, ο κώδικας αυτός χρονολογείται από το 2013 και δεν προέρχεται από το αρχείο του Σνόουντεν. Η τελευταία διάκριση της «επίσημης αγαπημένης» χρονολογείται στο. Read More ...\nΠαρακολουθήσεις εκτός συνόρων ή «για λόγους εθνικής ασφάλειας». Ομπάμα, σύμφωνα με συμβούλους του σε θέματα εθνικής ασφαλείας. Ευρωπαϊκό Δικαστήριο, σε μια υπόθεση που χρονολογείται από το 2011. Μεσογειακούς Αγώνες της Πεσκάρα το 2009 με την Εθνική να. Ο Σταρκ αναφέρεται σε ένα απόρρητο έγγραφο του πρώην επικεφαλής της NSA, Κένεθ Μίνιχαν που χρονολογείται από το καλοκαίρι του 1996. Υπηρεσίας Εθνικής Ασφαλείας των ΗΠΑ (NSA), χρονολογούνται από το 2009. Η Υπηρεσία Εθνικής Ασφαλείας (National Security Agency - NSA) των. This is because the NSA operates a large-scale VPN exploitation project to. Υπηρεσίας Εθνικής Ασφάλειας NSA. Το στιγμιότυπο χρονολογείται αρκετά χρόνια πίσω, με τον πατέρα του Τρε, Ρέι, να καλεί τον γιο του να συνεχίσει να. Οι New York Times αποκάλυψαν πως η Εθνική Υπηρεσία Ασφαλείας των.\nΟ έτερος επίσημος αγώνας χρονολογείται στην πρώτη φάση του. Θύμα κυβερνοεπίθεσης φέρεται να έπεσε η Υπηρεσία Εθνικής. Η NSA βρίσκεται για ακόμη μια φορά στο επίκεντρο ενός σκανδάλου. Εντουαρντ Σνόουντεν, ο φυγόδικος πρώην τεχνικός σύμβουλος της Υπηρεσίας Εθνικής Ασφαλείας των ΗΠΑ (NSA), χρονολογούνται από το. Σεπτέμβριο του 2010- αναφέρονται ως. Ελλάδα» δείχνει η προϊστορία της Εθνικής μας ομάδας απέναντι στους. ΟΜΑΔΑ ΧΑΚΕΡ ΕΚΛΕΨΕ ΤΟΝ ΚΩΔΙΚΑ ΤΗΣ ΥΠΗΡΕΣΙΑΣ ΕΘΝΙΚΗΣ. Εθνικής Ασφαλείας των ΗΠΑ (NSA), χρονολογούνται από το 2009. Η Εθνική Βιβλιοθήκη της Νορβηγίας ψηφιοποιείται και μπαίνει on-line σε κάθε. Το πρωτάθλημα ποδοσφαίρου της Γ΄ Εθνικής Ερασιτεχνικής Κατηγορίας αποτελεί. Κώδικας της Υπηρεσίας Εθνικής Ασφαλείας των ΗΠΑ εκλάπη από χάκερς. Ιαπωνικά κορίτσι dating uk εθνική υπηρεσία ραντεβού.


αντιφασιστική- αντιρατσιστική κίνηση πολιτών λιβαδειάς: Οκτωβρίου 2015\nΑνήμερα της επετείου του μεγάλου αντιφασιστικού ΟΧΙ διάλεξαν να εμφανιστούν\nτα φασιστικά ερπετά της χρυσής αυγής.\nΑξιοποιώντας την απαράδεκτη ενέργεια της δημοτικής αρχής Θήβας να τους καλέσει στην παρέλαση, η νεοναζιστική συμμορία με επικεφαλής τον εκλεγμένο βουλευτή Β. Καρακώστα αμαύρωσαν την επέτειο του ΟΧΙ.\nΜε περίσσιο θράσος πήγε με συνοδεία-μαντρόσκυλα να <<τιμήσει>> τα θύματα των ναζί προγόνων του.\nΑφού εισέπραξαν την κατακραυγή του δημοκρατικού λαού της Θήβας στην κατάθεση στεφανιού, κατά την προσφιλή τακτική τους, πολλοί εναντίων ενός, χτύπησαν απόμερα έναν αντιφασίστα συναγωνιστή.\nΣτην περιοχή της Βοιωτίας με τους εκατοντάδες νεκρούς από τις ναζιστικές θηριωδίες δεν θα στεριώσουν.\nΟι απόγονοι του Χίτλερ και των ταγματασφαλιτών δεν χωράνε στα μέρη μας.\nΟ τόπος που στην αντίσταση του 1940-44 έδωσε μεγάλους αγώνες ενάντια στους ναζί του Χίτλερ και τους φασίστες του Μουσολίνι θα δώσει και στον φασίστα Β. Καρακώστα και τα τσιράκια του την απάντηση που πρέπει.\nΛΕΥΤΕΡΩΣΕ Ο ΑΡΗΣ ΚΑΙ ΤΟ ΕΑΜ - ΕΛΑΣ!!!\nΟι δολοφόνοι του Σαχζάτ Λουκμάν, του Παύλου Φύσσα, της δολοφονικής επίθεσης στους εργάτες του ΠΑΜΕ και της χθεσινής άνανδρης επίθεσης δεν θα βρουν αποκούμπι για τα συστημικά τους παιχνίδια στη Βοιωτία.\nΣε όσους σιωπηρά ή όχι τους στηρίζουν να θυμίσουμε ότι οι παππούδες μας τους φασίστες τους πυροβολούσαν δεν τους ψήφιζαν.\nΤα παραπαίδια του φασίστα δολοφόνου Μιχαλολιάκου θα πρέπει να ντρέπονται να κυκλοφορούν ανάμεσά μας.\nΗ νεοναζιστική - εγκληματική οργάνωση της χρυσής αυγής έχει μόνο μια θέση που της αξίζει: το χρονοντούλαπο της ιστορίας.\nΝα στείλουμε πίσω στις τρύπες τους τα φίδια του Κασσιδιάρη και του Μιχαλολιάκου.\nΚαλούμε τους δημοκράτες πολίτες, το λαό της Βοιωτίας, τους φορείς του νομού να απομονώσουν τα φασιστικά δεκανίκια του κεφαλαίου.\nΟ ΛΑΟΣ ΔΕΝ ΞΕΧΝΑ - ΤΟΥΣ ΦΑΣΙΣΤΕΣ ΤΟΥΣ ΚΡΕΜΑ\nΑναρτήθηκε από αντιφασιστική λιβαδειάς στις Παρασκευή, Οκτωβρίου 30, 2015 Δεν υπάρχουν σχόλια:\nΑναρτήθηκε από αντιφασιστική λιβαδειάς στις Τρίτη, Οκτωβρίου 27, 2015 Δεν υπάρχουν σχόλια:\nΕπόμενη συνέλευση Αντιφασιστικής - Αντιρατσιστικής Κίνησης Πολιτών Λιβαδειάς θα πραγματοποιηθεί την Τετάρτη 28/10/2015 και ώρα 20:00 στο Εργατικό Κέντρο Λιβαδειάς.\nΑναρτήθηκε από αντιφασιστική λιβαδειάς στις Δευτέρα, Οκτωβρίου 26, 2015 Δεν υπάρχουν σχόλια:\nΕπόμενη συνέλευση της Αντιφασιστικής - Αντιρατσιστικής Κίνησης Πολιτών Λιβαδειάς την Τετάρτη 21/10/2015 και ώρα 21:00 στο Δημοτικό Θέατρο Λιβαδειάς - Δωδεκανήσου 5 (δίπλα στα ΚΑΠΗ)\nΑναρτήθηκε από αντιφασιστική λιβαδειάς στις Κυριακή, Οκτωβρίου 18, 2015 Δεν υπάρχουν σχόλια:\nΕπόμενη συνέλευση Αντιφασιστικής - Αντιρατσιστικής Κίνησης Πολιτών Λιβαδειάς θα πραγματοποιηθεί την Τετάρτη 14/10/2015 και ώρα 21:00 στο Δημοτικό Θέατρο Λιβαδειάς - Δωδεκανήσου 5, δίπλα στα ΚΑΠΗ.\nΑναρτήθηκε από αντιφασιστική λιβαδειάς στις Δευτέρα, Οκτωβρίου 12, 2015 Δεν υπάρχουν σχόλια:\nΑπό τη συλλογή ειδών πρώτης ανάγκης για τους πρόσφυγες...\nΑναρτήθηκε από αντιφασιστική λιβαδειάς στις Πέμπτη, Οκτωβρίου 08, 2015 Δεν υπάρχουν σχόλια:\nΧάρτης με τα σημεία συλλογής ειδών για πρόσφυγες – συνεχής ανανέωση\nΑναρτήθηκε από αντιφασιστική λιβαδειάς στις Κυριακή, Οκτωβρίου 04, 2015 Δεν υπάρχουν σχόλια:\nΑνοιχτή συνέλευση Αντιφασιστικής - Αντιρατσιστικής Κίνησης Πολιτών Λιβαδειάς την Τετάρτη 7/10 και ώρα 21:00 στο δημοτικό θέατρο Λιβαδειάς - Δωδεκανήσου 5 - δίπλα στα ΚΑΠΗ.\nπροσφυγικό ζήτημα - ανάληψη πρωτοβουλιών ενημέρωσης και αλληλεγγύης\nαντιφασιστικός - αντιρατσιστικός σχεδιασμός στην πόλη


Σε μια ώρα έχει συσταθεί η εταιρεία: Οδηγίες για την e-ΥΜΣ | Οικονομία Ειδήσεις\nΣε λειτουργία η Ηλεκτρονική Σύσταση Επιχειρήσεων e-ΥΜΣ\nΤο σύνολο της διαδικασίας διαρκεί, κατά μέσο όρο, μία ώρα - Συχνές ερωτήσεις για την ηλεκτρονική σύσταση επιχειρήσεων (e-ΥΜΣ)\nΓΡΑΦΕΙ: THETOC TEAM published 23 Ιουλ. 18 (16:11)\nΗ υπηρεσία Ηλεκτρονικής Σύστασης Επιχειρήσεων (e-ΥΜΣ) για την εξ' αποστάσεως σύσταση εταιρειών έχει ενεργοποιηθεί και ήδη, εντός του πρώτου 24ώρου λειτουργίας της πλατφόρμας, έχουν συσταθεί τρεις μονοπρόσωπες Ιδιωτικές Κεφαλαιουχικές Εταιρείες (ΙΚΕ) σε Αθήνα και Θεσσαλονίκη. Το σύνολο της διαδικασίας διαρκεί, κατά μέσο όρο, μία ώρα.\nΌπως ανακοίνωσε η Γενική Γραμματεία Εμπορίου και Προστασίας Καταναλωτή, οι ενδιαφερόμενοι μπορούν να επισκεφθούν την ιστοσελίδα της e-ΥΜΣ (https://eyms.businessportal.gr/auth) και μέσα σε πολύ σύντομο διάστημα να έχουν έτοιμη την εταιρεία τους. Για τη διευκόλυνση των ενδιαφερόμενων ιδρυτών, είναι, πλέον, διαθέσιμες (>https://eyms.businessportal.gr/faq.pdf), αναλυτικές οδηγίες.\n1. Τι είναι η Ηλεκτρονική Υπηρεσία μίας Στάσης (e-ΥΜΣ);\n2.Ποιες εταιρείες μπορούν να συσταθούν μέσω e-ΥΜΣ;\n3. Ποια είναι τα προαπαιτούμενα για να συστήσει κάποιος εταιρεία μέσω e-ΥΜΣ;\n- Το καταστατικό, το περιεχόμενο του οποίου ορίζεται ρητά στη ΥΑ 31637/2017 (Β' 928), ανά νομική μορφή. Συμπληρώνεται από τους ιδρυτές μόνο ως προς τα στοιχεία που διαφοροποιούν την εταιρεία από άλλες του ίδιου τύπου.\n- Η χρήση του είναι υποχρεωτική για σύσταση μέσω e-ΥΜΣ, ανεξαρτήτως εταιρικού τύπου.\n- Αν οι ιδρυτές δεν επιθυμούν τη χρήση πρότυπου καταστατικού ή υπάρχουν εισφορές σε είδος που απαιτούν συμβολαιογραφικό τύπο, τότε οι ιδρυτές θα πρέπει να απευθυνθούν για τη σύσταση είτε στην ΥΓΕΜΗ οποιουδήποτε Επιμελητηρίου, είτε στον Συμβολαιογράφο-ΥΜΣ.\n5. Πώς υπογράφεται το καταστατικό σύστασης της εταιρείας;\n- Με τη χρήση κωδικών πρόσβασης των ιδρυτών στο TAXISNET (ηλεκτρονική υπογραφή).\n- Με τη χρήση ειδικού εξοπλισμού ηλεκτρονικής υπογραφής (εγκεκριμένη ηλεκτρονική υπογραφή).\n- Το κόστος σύστασης είναι μειωμένο κατά 70% του κόστους σύστασης μέσω ΥΜΣ.\n- Η πλατφόρμα διαθέτει εφαρμογή υπολογισμού κόστους πριν την έναρξη της σύστασης.\n- Για το πρώτο έτος εφαρμογής του συστήματος σύστασης μέσω e-ΥΜΣ η σύσταση θα γίνεται δωρεάν.\n- 1ο ΒΗΜΑ\n- 2ο ΒΗΜΑ\n«Ξεκινήστε τώρα μία νέα υπόθεση σύσταση εταιρείας\n». Στη συνέχεια, επιλέγει με κλικ το εικονίδιο\n«Δημιουργία φακέλου σύστασης»:\n-Συμπληρώνει ηλεκτρονικά όλα τα στοιχεία του πρότυπου καταστατικού.\n- Κάνει ηλεκτρονικό προέλεγχο και δέσμευση επωνυμίας και διακριτικού τίτλου.\n- Συμπληρώνει όλες τις οθόνες με τα απαιτούμενα στοιχεία.\n(Δεν απαιτείται μεταφόρτωση -upload- κανενός εγγράφου ή αρχείου σε μορφή pdf, word, ή άλλη μορφή).\n- 3ο ΒΗΜΑ\n- 5ο ΒΗΜΑ\n- Χορηγεί αριθμό ΓΕΜΗ και Κωδικό Αριθμό Καταχώρισης (ΚΑΚ) σύστασης.\n- Δημιουργεί ηλεκτρονικό φάκελο στη μερίδα της εταιρείας στο ΓΕΜΗ.\n- Διαβιβάζει ηλεκτρονικά στο Taxis τα απαιτούμενα στοιχεία, προκειμένου η εταιρεία να εγγραφεί στο Μητρώο και να λάβει ΑΦΜ.\n- Χορηγεί δυνατότητα πρόσβασης στον διαδικτυακό τόπο του TAXISNET για την υποβολή αίτησης χορήγησης προσωρινού κλειδαρίθμου, ώστε η εταιρεία να λάβει άμεσα όνομα χρήστη και κωδικό πρόσβασης στο TAXISNET.\n- Ενημερώνει τον ΕΦΚΑ για τη σύσταση της εταιρείας.\n9. Ποιες είναι οι έννομες συνέπειες σύστασης μέσω ηλεκτρονικής Υπηρεσίας μίας Στάσης (e-ΥΜΣ);\n- Η συμπλήρωση στοιχείων στο πληροφοριακό σύστημα της e-ΥΜΣ επέχει τη θέση υπεύθυνης δήλωσης του άρθρου 8 του ν. 1599/1986 (Α' 75).\n- Συνεπώς, η ανάρτηση ψευδών ή παραπλανητικών στοιχείων και εγγράφων επισύρει ποινή φυλάκισης, όπως προβλέπει ο εν λόγω νόμος.\n- Οι υπηρεσίες ΓΕΜΗ και οι αρμόδιες για την άσκηση εποπτείας υπηρεσίες, υποχρεούνται, ανά τετράμηνο, να διενεργούν δειγματοληπτικό έλεγχο σε ποσοστό τουλάχιστον 5% επί των συστάσεων που έγιναν μέσω ΥΜΣ.\n- Σε περίπτωση που από τον έλεγχο διαπιστωθεί αναληθές ή παράνομο στοιχείο, εφαρμόζονται τα προβλεπόμενα στον ν.1599/1986 (Α' 75).\nΗΛΕΚΤΡΟΝΙΚΗ ΣΥΣΤΑΣΗ ΕΠΙΧΕΙΡΗΣΕΩΝ (E-ΥΜΣ


Σαν Σήμερα 7 Iανουαρίου - Ιστορικά Γεγονότα στην Ελλάδα και τον κόσμο • Diasimoi.gr\n7 Iανουαρίου – Ιστορικά Γεγονότα που συνέβησαν Σαν Σήμερα\nΣαν σήμερα, 7 Iανουαρίου, το 1325: Ο Αλφόνσος Δ’ γίνεται βασιλιάς της Πορτογαλίας.\nΣαν σήμερα, 7 Iανουαρίου, το 1785: Ο Βόλφγκανγκ Αμαντέους Μότσαρτ λαμβάνει τον δεύτερο βαθμό της Μασονίας, αυτόν του εμπειροτέχνη.\nΣαν σήμερα, 7 Iανουαρίου, το 1904: Η Ζαν ντ’ Αρκ περνά τη δεύτερη φάση του ιερού δικαστηρίου στη Ρώμη για την ανακήρυξή της σε αγία.\nΣαν σήμερα, 7 Iανουαρίου, το 1928: Αρχίζουν τα έργα κατασκευής του υπόγειου σταθμού της Πλατείας Ομονοίας και της σήραγγας προς την Πλατεία Αττικής.\nΣαν σήμερα, 7 Iανουαρίου, το 1966: Ο Μίκης Θεοδωράκης ανακοινώνει σε συνέντευξη Τύπου ότι άρχισε να μελοποιεί εννέα ποιήματα από τη «Ρωμιοσύνη» του Γιάννη Ρίτσου, με αφορμή τα επεισοδιακά γεγονότα του Πειραιά της 6ης Ιανουαρίου.\nΣαν σήμερα, 7 Iανουαρίου, το 1994: Πάγωμα των προσλήψεων στο Δημόσιο συνιστά η Κομισιόν, δια του αντιπροέδρου της Χένινγκ Κριστόφερσεν.\nΓενέθλια Διασημων Σαν Σήμερα, 7 Iανουαρίου\nPrevious Σαν Σήμερα 6 Iανουαρίου – Ιστορικά Γεγονότα στην Ελλάδα και τον κόσμο\nNext Σαν Σήμερα 8 Iανουαρίου – Ιστορικά Γεγονότα στην Ελλάδα και τον κόσμο


Στις κορυφαίες αγορές για τον Ελληνικό τουρισμό η Πολωνία - Τουρισμός - Bluebirds.gr\nΣτις κορυφαίες αγορές για τον Ελληνικό τουρισμό η Πολωνία\nΠερισσότερες από 1.250.000 αφίξεις Πολωνών τουριστών προβλέπονται φέτος κάτι που κατατάσσει τη χώρα της Βαλτικής ως μια από τις βασικές για την Ελλάδα.\nΣύμφωνα με όσα ανέφερε, μάλιστα, το Μηνιαίο Στατιστικό Δελτίο Αυγούστου 2018 του SETE Intelligence για τον Ελληνικό Τουρισμό και την οικονομία για το Σεπτέμβριο η μεγαλύτερη ποσοστιαία αύξηση για τις προγραμματισμένες αεροπορικές θέσεις παρατηρείται από την αγορά της Πολωνίας, δηλαδή +49,6% ή +79 χιλ. και ακολουθούν το Ισραήλ +44,9% ή +39 χιλ., η Τσεχία +21,6% ή +20 χιλ. θέσεις και η Γερμανία +20,9% ή +97 χιλ..\nΣτο φόντο αυτό 4η Grecka Panorama & 3η Greek Food Show εν όψει της νέας χρονιάς σχεδιάζουν το πώς η τάση αυτή θα ενισχυθεί περαιτέρω και θα δώσει υπεραξία και στα ελληνικά προϊόντα μεταποίησης. Οι δύο εκθέσεις θα πραγματοποιηθούν στις 30 Νοεμβρίου – 2 Δεκεμβρίου 2018 στην Βαρσοβία. Πρόκειται για τις 2 μοναδικές και παράλληλες εκθέσεις για την Ελλάδα οι οποίες αναδεικνύουν και υποστηρίζουν τους σημαντικότερους πυλώνες της ελληνικής οικονομίας, τον τουρισμό και τις εξαγωγές.\nΣτην φετινή διοργάνωση θα , μάλιστα, για πρώτη φορά το Ελληνικό κρασί. Πρόκειται για μία στρατηγική συνέργεια μεταξύ της Wine Expo Poland και της North Events με στόχο την προώθηση του ελληνικού κρασιού στην Πολωνία.\nΣημειώνεται ότι η κατανάλωση του κρασιού στην Πολωνία αυξάνεται 5% ετησίως, το οποίο συνδέεται και με την οικονομική ανάπτυξη της Πολωνίας. Το 2016 υπολογίζεται ότι καταναλώθηκαν 107 εκατ. λίτρα κρασιού, έναντι 87 εκατ. λίτρων το 2010. Τα ελληνικά κρασιά, ωστόσο, αντιστοιχούν σε μικρό μερίδιο των συνολικών πολωνικών εισαγωγών οίνου, αλλά καταγράφουν με μεγάλες δυνατότητες ανάπτυξης. Μάλιστα, περισσότεροι από 100 οινοπαραγωγοί δραστηριοποιούνται σήμερα στη χώρα. Η Πολωνία αποτελεί μία από τις σημαντικότερες αγορές για την ανάπτυξη του Οινοτουρισμού στην Ελλάδα λόγω του μεγάλου αριθμού επισκεπτών σε συνδυασμό με την αυξανόμενη ιδιωτική κατανάλωση κρασιού.\nΤο πρόγραμμα της προώθησης του Ελληνικού Οίνου στην αγορά της Πολωνίας,\n•\tMasterclass οίνου, Polonia Palace, Παρασκευή 30 Νοεμβρίου 2018.\n•\tΓευσιγνωσίες ελληνικού κρασιού σε ειδικά διαμορφωμένο χώρο της έκθεσης “THE GREEK FOOD SHOW” 1-2 Δεκεμβρίου , PGE Narodowy, Βαρσοβία.\n•\tΟργάνωση συνεχόμενων σεμιναρίων οίνου για τους επισκέπτες της έκθεσης“THE GREEK FOOD SHOW” 1-2 Δεκεμβρίου, PGE Narodowy, Βαρσοβία.\nΣτην 4η GRECKA PANORAMA (www.greckapanorama.com) η οποία πραγματοποιείται παράλληλα με την 3η Greek Food Show , τα συμμετέχοντα επισκέψιμα οινοποιεία θα έχουν την δυνατότητα να παρουσιάσουν στους επισκέπτες της έκθεσης υπηρεσίες οινοτουρισμού.


Η συμφωνία Αλαφούζου - Στραματσόνι και οι δύο όροι '); });\nΗ συμφωνία Αλαφούζου - Στραματσόνι και οι δύο όροι\nΜΠΑΜΠΗΣ ΤΣΙΜΠΙΔΑΣ Μ. ΤΣΙΜΠΙΔΑΣ 07.05.2016 | 09:26\nΤο Sport24.gr έμαθε μέσω Ιταλίας, τους δύο όρους που έθεσε ο Αντρέα Στραματσόνι στον Γιάννη Αλαφούζο, προκειμένου να υπογράψει έως τον Ιούνιο του 2018. Διαβάστε το ρεπορτάζ.\nΤη συμφωνία του Γιάννη Αλαφούζου με τον Αντρέα Στραματσόνι για την ανανέωση της συνεργασίας τους έως τον Ιούνιο του 2018, ανεδειξε την Παρασκευή (6/5) η ιστοσελίδα "Tuttomercatoweb.com". Το Sport24.gr ερεύνησε περαιτέρω την υπόθεση, επικοινωνώντας με Ιταλούς συναδέλφους, οι οποίοι διατηρούν διαύλους επικοινωνίας με το περιβάλλον του προπονητή του Παναθηναϊκού.\nΑπό τους κοντινούς ανθρώπους του 39χρονου κόουτς, επιβεβαιώνεται στους Ιταλούς ότι έχει επιτευχθεί προφορική συμφωνία στους οικονομικούς όρους. Ωστόσο, επισημάνθηκε ότι ακόμα δεν έχουν υπογραφεί τα συμβόλαια και αυτό αναμένεται να συμβεί μετά το τέλος των play offs, με ότι συνεπάγεται η συγκεκριμένη επιλογή.\nΕπιπροσθέτως, τονίζεται ότι ο Στραματσόνι έχει ζητήσει την υπόσχεση του Αλαφούζου ότι δεν πρόκειται να πουληθεί κάποιος από τους ποδοσφαιριστές τους οποίους θα υποδείξει, καθώς και την ενίσχυση του επιτελείου του με τους συνεργάτες που θα επιλέξει.\nΤο περιβάλλον του Ιταλού προπονητή εξηγεί ότι ο Στραματσόνι έχει πειστεί για τις προθέσεις του Αλαφούζου αναφορικά με το πρότζεκτ που συμφώνησαν. Εξ' ου και η απόφαση του να παραμείνει μακριά από την πατρίδα του για τόσο μεγάλο χρονικό διάστημα, όπως χαρακτηρίζεται η διετία.\nΟι Ιταλοί δημοσιογράφοι επιμένουν ότι στην ισχύουσα σύμβαση του Στραματσόνι με τον Παναθηναϊκό, υφίσταται ρήτρα αποδέσμευσης, η οποία θα απαλειφθεί στο νέο συμβόλαιο που θα υπογραφεί. Δείγμα της εμπιστοσύνης που έχει επικρατήσει μεταξύ των δύο πλευρών...


select * from (select Row_Number() over ( ORDER BY [prodPrice] ) as RowIndex, * FROM [prods] WHERE ([diathesi]<>N'Μη διαθέσιμο') AND ( CHARINDEX('~100150~',[prodKatID]) > 0 )) as Sub Where Sub.RowIndex >= 1 and Sub.RowIndex <= 12;\nDECLARE @klist NVARCHAR(MAX) SELECT @klist = COALESCE(@klist+'|' ,'') + CAST(katigoriaID as varchar(20)) + '~' + katigoriaName FROM (SELECT TOP 500 prods.prodKatID,katigories.katigoriaName,katigories.katigoriaID FROM prods INNER JOIN Katigories ON CHARINDEX('~'+ CAST(katigories.katigoriaID as varchar(20)) +'~',prods.prodKatID) > 0 WHERE ( CHARINDEX('~100150~',[prodKatID]) > 0 ) ORDER BY katigories.katigoriaName) t SELECT IsNull(@klist, '') |||| False / ~~~~\nThermobaby Σαλιάρα πλαστική με θήκη - εύκαμπτη ΜΩΒ -TH1530P\n01980519 Η μαλακή, πλαστική σαλιάρα της Thermobaby είναι πολύ εύκαμπτη και προσφέρει μέγιστη άνεση. Είναι αρκετά πρακτική και βολική. Πλένεται με σαπούνι και νερό Διαστάσεις: 32 x 24 cm Σύνθεση προϊόντος: Πολυαιθυλένιο. Το προϊόν ακολουθεί όλες τις απαραίτητες προδιαγραφές ασφαλείας.\nThermobaby Σαλιάρα πλαστική με θήκη - εύκαμπτη MINT -TH1530M\nThermobaby Σαλιάρα πλαστική με θήκη - εύκαμπτη GREY -TH1530G\nThermobaby Σαλιάρα πλαστική με θήκη - εύκαμπτη BLUE -TH1530B\nInterbaby σαλιάρα Τρίγωνο -bandana indian bear 243\n02000619 Η σαλιάρες τύπου bandana θα προστατεύσουν το μωράκι σας κατά την διάρκεια του ταίσματος και παράλληλα θα προσθέσουν στυλ στο ντύσιμο του μωρού σας. Διάσταση 38Χ22\nSoft Touch Σαλιάρα με βέλκρο I Love Mummy BIBSTP3604\nDSFR01531018 Σαλιάρα με διπλό ύφασμα 100% εξαιρετικής ποιότητας βαμβάκι ....για ευτυχισμένες μανούλες !! Εκπληκτικό δώρο καλής θελήσεως από τους μπαμπάδες !!\nSoft Touch Σαλιάρα με βέλκρο I Love Daddy BIBSTP3604\nDSFR01531018 Σαλιάρα- μπαντάνα με διπλό ύφασμα 100% εξαιρετικής ποιότητας βαμβάκι ....για ευτυχισμένους μπαμπάδες!! Εκπληκτικό δώρο καλής θελήσεως από τις μανούλες !!


Προπονητής για Khabib : «Μου έπεσε το σαγόνι - Δεν είχα ιδέα ότι θα σταματήσει – Δεν το είπε σε κανέναν!»\nO προπονητής του Khabib Nurmagomedov, o Javier Mendez, αποκάλυψε πως έμαθε την απόφαση του ‘The Eagle’ να σταματήσει τους αγώνες ακριβώς την στιγμή που έβγαλε το λογο του ο αθλητής μέσα στο οκτάγωνο έπειτα από την επικράτηση επί του Justin Gaethje.\nΈντρομος με φωνές ο Khabib Nurmagomedov τρέχει να ξεφύγει από Πύθωνα – Τραυματίζει συναθλητή! (βίντεο)\nΜπορεί ο Khabib Nurmagomedov να μεγάλωσε στα βουνά του Νταγκεστάν παλεύοντας μέχρι και με αρκούδες, όμως ο καλύτερος αθλητής στην ιστορία του ΜΜΑ έχει έναν μεγάλο φόβο, και αυτός δεν είναι άλλος από τα… φίδια!\nO McGregor απαντά άσχημα στην πρόκληση Gaethje να αφήσει Poirier και να παίξουν άμεσα για ζώνη!\nΌπως σας γράψαμε πριν λίγες ώρες, ο Justin Gaethje στην συνέντευξη τύπου μετά την ήττα του από τον Khabib Nurmagomedov και την αποχώρηση του Νταγκεστανού από την ενεργό δράση, ως νούμερο ένα διεκδικητής της ζώνης στην lightweight κατηγορία προκάλεσε τον Conor McGregor να παίξουν άμεσα για την ζώνη.\nNate Diaz : «Ο Khabib τελείωσε με 29-1…!»\nO Nate Diaz δεν ήταν ανάμεσα στους μαχητές που στεναχωρήθηκαν ιδιαίτερα από την αποχώρηση του Khabib Nurmagomedov από την ενεργό δράση.\nΧαμός στο Νταγκεστάν την στιγμή που ο Khabib τελειώνει Gaethje – Δείτε αντιδράσεις! (βίντεο)\nΖητωκραυγές, πανηγυρισμοί και άκρατος ενθουσιασμος επικράτησε στο Νταγκεστάν, την πατρίδα του Khabib Nurmagomedov μόλις το ίνδαλμά τους τελείωσε με τριγωνικό πνιγμό βάζοντας για ύπνο τον Αμερικανό Justin Gaethje στο ‘UFC 254’.\nJustin Gaethje : «Εάν ο McGregor θέλει άμεσα να παίξουμε για την ζωνη, είμαι εδώ!»\nΟ Justin Gaethje, μετά την αποχώρηση του Khabib Nurmagomedov από την ενεργό δράση, είναι πλέον εκ νέου ο νούμερο ένα διεκδικητής της ζώνης της lightweight κατηγορίας.\nΟ Tai Tuivasa τελείωσε ακριβώς στο φινάλε του πρώτου γύρου τον Stefan Struve! (vid)\nMετά από δύο χρόνια και τρεις σερί ήττες, ο Tai Tuivasa κατάφερε να επιστρέψει στις νικες και να τελειώσει τον Stefan Struve ακριβώς στο φινάλε του πρώτου γύρου με μόλις ένα δευτερόλεπτο να απομένει στο ρολόι .\nΗ πρώτη ανάρτηση του Khabib Nurmagomedov μετά το τέλος της καριέρας του!\nΛίγο μετά την μεγάλη νίκη του απέναντι στον Justin Gaethje, ο Khabib Nurmagomedov έκανε την πρώτη του ανάρτηση στα social media.\nΟ Alexander Volkov με λάκτισμα κοντά στο συκώτι κατέβασε τον Walt Harris! (vid)\nO 32χρονος Ρώσος Alexander Volkov επέστρεψε στις νίκες στο οκτάγωνο του ‘UFC 254’ επικρατώντας με τεχνικό νοκ άουτ στον δεύτερο γύρο έπειτα από λάκτισμα στο σώμα και γροθιές στον Walt Harris.\nΟ μαχητής των 6 εκατομμυρίων δολλαρίων – Ο Khabib κάνει εισπρακτικό ρεκόρ στον τελευταίο του αγώνα!\nΣίγουρα το ποσό των 6 εκατομμυρίων δολλαρίων θα εισπράξει ο Khabib Nurmagomedov από την νίκη του με υποταγή στον δεύτερο γύρο απέναντι στον Justin Gaethje στο ‘UFC 249’.\nO Robert Whittaker ομόφωνα νικά τον Jared Cannonier και παίρνει θέση για Adesanya! (vid)\nJon Jones : «Εγώ κατέκτησα 15 παγκόσμιους τίτλους – Ο Khabib 4. Πώς γίνεται να είναι ο κορυφαίος;»\nΟ Georges St-Pierre αντιδρά στην απόφαση του Khabib να κρεμάσει τα γάντια του! (vid)\nΓια δεύτερη φορά στην καριέρα του ο Khabib Nurmagomedov έχασε γύρο στο ΜΜΑ!


Θάλεια Χούντα: «Τάση» σοβαροφάνειας… Ο μεγάλος νικητής\nΈχει αναδειχθεί ο μεγάλος και μακροβιότερος νικητής όλων των «τάσεων» στη Χώρα μας και το μέλλον της είναι βέβαιον.\nNEWSROOM 30.07.2021 | 07:00\nDIKASTIKO.GR / ΑΡΘΡΑ / Θάλεια Χούντα: «Τάση» σοβαροφάνειας…\nΕίναι πολύς ο καιρός, όπου δημιουργήθηκε μία «τάση» από κάποιους ελάχιστους και πλέον, έχει γίνει αναπόσπαστο κομμάτι της καθημερινότητας του τόπου. Βεβαίως, «τάσεις» υπήρξαν και άλλες πολλές αλλά αυτές ξεπεράστηκαν, όπως πχ οι περιβόητες χιλιάδες φωτογραφίες των υποψηφίων πολιτικών με τα μανίκια σηκωμένα, όπου εμείς οι αδαείς παίρναμε το μήνυμα της σκληρής δουλειάς εκ μέρους του υποψηφίου σε περίπτωση εκλογής του! Επίσης, οι άλλες φωτογραφίες με τους υποψήφιους να έχουν ριγμένο το σακκάκι τους ανέμελα στον ώμο, όπου εκ νέου εμείς οι αδαείς παίρναμε το άλλο μήνυμα της τέλειας απλότητας του υποψηφίου και ότι είναι «ένας από εμάς»!\nΗ «τάση» όμως που δεν μπορεί και δεν έχει ξεπεραστεί, είναι αυτή της σοβαροφάνειας. Έχει αναδειχθεί ο μεγάλος και μακροβιότερος νικητής όλων των «τάσεων» στη Χώρα μας και το μέλλον της είναι βέβαιον.\nΣε όποια έκφανση της καθημερινότητας και αν προσέξουμε, είναι δεδομένο ότι η πλειοψηφία των ανθρώπων που την απαρτίζουν, έχουν συνεχώς το προσωπείο του σοβαροφανούς. Πας με την παρέα για ποτό ή φαγητό; Ένας θα είναι σίγουρα σοβαροφανής είτε μιλάει για ποδόσφαιρο είτε για πολιτική! Πας σε δημόσια υπηρεσία; Σοβαροφανή πρόσωπα! Πας σε ιδιωτική εταιρεία; Πιο σοβαροφανή πρόσωπα! Πας σε πολιτικό πρόσωπο; Εκεί πλέον η σοβαροφάνεια έχει φθάσει στα ανώτατα επίπεδα! Παντού η ίδια έκφραση στο πρόσωπο, παντού το ίδιο επίπεδο λόγων και παντού, ουσία μηδέν. Αυτό όμως το ανακαλύπτεις ή το συνειδητοποιείς αμέσως με την αποχώρηση.\nΠοιος από εμάς δεν έχει ένα αντίστοιχο παράδειγμα; Και προφανώς, αυτό που μας έρχεται πρώτο στο μυαλό, είναι και το πιο ανούσιο ή το πιο κωμικοτραγικό. Είναι άραγε το παράδειγμα αυτό, πολιτικού προσώπου;\nΑπλά πράγματα που είναι απολύτως κατανοητά εκ της φύσεώς τους, η «τάση» επιβάλλει, να παρουσιάζονται σαν πολυσύνθετα και ο δε ασχολούμενος με αυτά πρέπει να παρουσιάσει για τον εαυτό του την εικόνα, τουλάχιστον του Κολόμβου όταν ανακάλυπτε την Αμερική, για να μην αναφερθούμε στον Άρμστρονγκ, όταν πάτησε για πρώτη φορά τη Σελήνη! Κοντά στον σοβαροφανή υπάρχει πάντα και ο περίγυρος, ο οποίος εναγκαλίζεται αυτή την «τάση», αφού θεωρεί, ότι του προσδίδει πόντους είτε αυτός είναι σε επίπεδο συνεργατών είτε σε επίπεδο ασχολούμενων πέριξ του σοβαροφανούς.\nΤα τελευταία δε χρόνια, η «τάση» αυτή έχει περάσει και στο διαδίκτυο, όπου μέσω αναρτήσεων ή μέσω φωτογραφιών όλοι οι σοβαροφανείς φίλοι και γνωστοί μας παρουσιάζουν τα Μεγαλειώδη επιτεύγματά τους, σαν κάτι που η ανθρωπότητα δεν έχει ξαναζήσει και δεν πρόκειται να ζήσει εκ νέου!\nΩς συνήθως, η ημιμάθεια, για να μην πω αμάθεια, που κρύβεται πίσω από κάθε σοβαροφανές πρόσωπο, είναι ζήτημα χρόνου να αναδειχθεί. Διότι, ο γνώστης και καταρτισμένος δεν έχει ανάγκη προσωπείου, για να πείσει για το επίπεδο της ενασχόλησής του. είναι απλός, κατανοητός, απαντάει με ευκολία σε όλα όσα γνωρίζει και άπτονται του αντικειμένου του και εκεί τελειώνει η ιστορία.\nΘυμάμαι το «φατούρο», που σ’ εμάς τους παλαιότερους αποτελούσε μέρος της νεανικής και δη, της ανδρικής καθημερινότητάς. Για να μάθουν οι νεότεροι, όταν κάποιος στο σχολείο ή την παρέα έκανε κάτι, το οποίο γενικώς ήταν κατακριτέο και μή αποδεκτό, γυρνούσε το κεφάλι του προς τον τοίχο για να μην βλέπει και οι υπόλοιποι της παρέας τον κτυπούσαν ελαφρά στον σβέρκο. Δεν αποτελούσε βιαιοπραγία με την έννοια που έχει δοθεί τα τελευταία χρόνια αλλά αποτελούσε τη μέγιστη ανώδυνη ανάδειξη της απαξίας μιας πράξης ενός μέλους της παρέας. Και το θυμάμαι, γιατί στην καθημερινότητά μου αντιμετωπίζω συνεχώς εικόνες σοβαροφανών ανθρώπων, τους οποίους δεν μπορείς να τους ανεχτείς με τίποτα και το μυαλό μου σαν τιμωρία τους πάει μόνο του, στο «φατούρο» που τους χρειάζεται!\nΊσως τώρα, που είναι το διάστημα των διακοπών, έχουμε την ευκαιρία, να σκεφτούμε πάλι την συμπεριφορά μας ή την αντίστοιχη κάποιου φίλου μας και ταυτοχρόνως, την προσπάθεια που πρέπει να καταβάλουμε, για αλλάξει αυτή η «τάση». Αλλιώς, από το Φθινόπωρο θα έχουμε τα ίδια!!!\nΘάλεια Χούντα: Τώρα και η Αμμόχωστος, αύριο τί; Θάλεια Χούντα: “Θεσμικά” διαφωνούντες!!! Θάλεια Χούντα: Η διπλωματία μας προχωρεί κανονικά\nΔημοσιογράφοςΘάλεια Χούντασοβαροφάνειατάση σοβαροφάνειας


Δούκισσα - Ατέχνως\nΑπό Ηρακλής Κακαβάνης στο Σεπ 30, 2018 Μουσική\nΣε ηλικία 69 ετών., στις 30 Σεπτεμβρίου 2010 έφυγε από τη ζωή η λαϊκή τραγουδίστρια Δούκισσα.\nΓεννημένη (8/2/1941) στο Πασαλιμάνι, σε ηλικία μόλις 12 ετών ξεκίνησε σαν χορεύτρια, ενώ στα 13 της έκανε την πρώτη δισκογραφική της δουλειά με το τραγούδι του Στ. Χρυσίνη «Με την κοπέλα π’ αγαπώ» (μαζί με το «Τρίο Γκρέκο»).\nΑρχικά δούλεψε συνδυάζοντας χορό και τραγούδι, ενώ στη συνέχεια την κέρδισε αποκλειστικά το τραγούδι. Για δεκαετίες, με τη χαρακτηριστική φωνή και το «μπρίο» της, εμφανιζόταν στα γνωστότερα νυχτερινά κέντρα, ερμηνεύοντας – όπως και στη δισκογραφία – τραγούδια πολλών συνθετών. Ασχολήθηκε και με τον κινηματογράφο, πρωταγωνιστώντας σε 10 ταινίες, κατά τα έτη 1966 – 1970. Στη δεκαετία του ’60, μαζί με τον Τόλη Βοσκόπουλο αποτέλεσαν δημοφιλές δισκογραφικό και κινηματογραφικό ντουέτο. Γνωστότερα τραγούδια της, τα: «Ανθρωποι είμαστε», «Ατάκα κι επί τόπου», «Θέλω τα όπα μου» κ.ά.\nΔούκισσα Σαν σήμερα 30 Σεπτεμβρίου Σαν σήμερα 8 Φεβρουαρίου Τραγούδι\nΠροηγούμενη δημοσίευση «Ήρθαμε για βοήθεια» – Το σκίτσο του Latuff για τον Ζακ Κωστόπουλο\nΕπόμενη δημοσίευση 30 Σεπτεμβρίου 1962: Ο ρατσισμός είναι πάντα παρών στις ΗΠΑ